حەسەن ڕۆحانی: سیاسەتی بنەڕەتی ئێران پەیوەندی تۆکمە لە گەڵ درواسێیەکانە - Mehr News Agency\nAP ١٣٩٩ Ordibehesht ٢٩ ١٨:٠٤\nNews Code 32451\nلە پەیوەندییەکی تەلەفۆنی لە گەڵ بەرهەم ساڵح;\nحەسەن ڕۆحانی: سیاسەتی بنەڕەتی ئێران پەیوەندی تۆکمە لە گەڵ درواسێیەکانە\nحەسەن رۆحانی و بەرهەم ساڵح پەیوەندی تەلەفۆنیان ئەنجامدا و جه‌ختیان کردە سەر پێویستی هه‌وڵی هه‌مه‌لایه‌نه‌ی به‌رپرسانی هه‌ردوو وڵات.\nبە ڕاپۆرتی ئاژانسی هەواڵی مێهر, د. به‌رهه‌م ساڵح، سه‌رۆک کۆماری عێراق وێڕای پیرۆزبایی هاتنی جه‌ژنی ره‌مه‌زانی پیرۆز و هیوای قبوڵی تاعات و عیباداته‌کان، په‌یوه‌ندییه‌کانی نێوان هه‌ردوو وڵاتی له ئاستی گونجاودا هه‌ڵسه‌نگاند و جه‌ختی له‌سه‌ر پێویستی هه‌وڵی هه‌مه‌لایه‌نه‌ی به‌رپرسانی هه‌ردو وڵات بۆ گه‌سه‌پێدانی زیاتر له‌جارانی په‌یوه‌ندی و هاوکاریه‌کانی نێوان دو وڵات کرده‌وه.\nسه‌رۆک کۆماری عێراق ئاماژه‌ی به گرنگی په‌یوه‌ندیه سیاسیه‌کانی نێوان دوو وڵات کرد و جه‌ختی کرده‌وه، سه‌قامگیری و ئاسایشی عێراق پێویستی به هاوکاری وڵاتانی دۆست و دراوسێکان به تایبه‌ت کۆماری ئیسلامی ئێرانه.\nبه‌رهه‌م ساڵح باسی له هه‌وڵه سیاسیه‌کان بۆ یه‌کخستنی حیزب و ره‌وته جیاوازه‌کانی عێراق بۆ ده‌ستنیشان کردنی سه‌رۆک وه‌زیرانی وڵات کرد و وتی، پاراستنی سه‌روه‌ری و سیاده‌ی عێراق پێویستیه‌کی حاشاهه‌ڵنه‌گره که ده‌بێت بۆ بڕیاره‌کانی داهاتوی ئه‌م وڵاته دانی پێدا بنرێت و نابێت هیزه ده‌ره‌کیه‌کان له دیاریکردنی چاره‌نوسی وڵاتدا ده‌ستوه‌ردان بکه‌ن.\nسه‌رۆک کۆماری عێراق به ئاماژه‌دان به ده‌ستوه‌ردانه تێکده‌رانه‌کانی هێزه ده‌ره‌کیه‌کان له ناوچه‌که، وتی، ناوچه‌ی خۆرهه‌ڵاتی ناوێن به‌رگه‌ی قه‌یرانی نوێ ناگرێت و له‌م روه‌وه ده‌بێت ده‌ستوه‌ردانی بیانیه‌کان له ناوچه‌که به خێرایی کۆتایی پێ بێت.\nهاوکات حەسەن رۆحانی، سەرۆک کۆماری ئێران رایگەیاند، خۆشحاڵە به‌وه‌ی که ئه‌مڕۆ ڕه‌وتی سیاسی له عێراقدا گەیشتوه‌ته ئه‌نجامێکی ئه‌رێنی و هه‌مو گروپ و تایفه عێراقیه‌کان له ته‌نیشت یه‌که‌وه وه‌ستاون و کابینه‌ی نوێی ئه‌م وڵاته ده‌نگی به‌ڵێی له په‌رله‌مان وه‌گرتوه، جه‌ختی کرده‌وه، سه‌قامگیری سیاسی له عێراق بۆ ناوچه‌که گرنگه و به دڵنیاییه‌وه ئه‌م ڕه‌وته ده‌بێته پێش زه‌مینه‌یه‌ک بۆ ڕۆڵی گه‌وره‌ی عێراق له ناوچه‌که‌دا.\nسه‌رۆک کۆماری ئیسلامی ئێران به ئاماژه‌دان به‌وه‌ی که وڵاتانی ناوچه‌که ڕوبه‌ڕوی کێشه‌گه‌لی فراوانی وه‌ک دابه‌زینی نرخی نه‌وت، په‌تای کۆرۆنا، کێشه ئه‌منیه‌کان و ده‌ستوه‌ردانه‌کانی ئه‌مریکا له کاروباری ناوخۆی وڵاتان بونه‌ته‌وه، وتیشی، په‌ره‌پێدانی هه‌مه‌لایه‌نه‌ی په‌یوه‌ندیه‌کان و هاوکاریه‌کان له نێوان هه‌ردو وڵات و گه‌لی دۆست، ده‌کرێت ڕێگه‌چاره‌یه‌کی گونجاو بێت بۆ تێپه‌ڕبوون له‌م کێشانه.\nرۆحانی رونیکرده‌وه، سیاسه‌تی بنه‌ڕه‌تی ئێران بریتیه له به‌هێزکردنی په‌یوه‌نی و هاوکارییه هه‌مه‌لایه‌نه‌کان له‌گه‌ڵ عێراقدا و کۆماری ئیسلامی ئێران وه‌ک پێشو له ته‌نیشت حکومه‌ت و گه‌لی عێراق دا ڕاده‌وه‌ستێت و خوازیاری پاراستنی سه‌روه‌ری عێراق و ده‌ستوه‌رنه‌دانی هێزه ده‌ره‌کیه‌کانه له چاره‌نووسی گه‌ل و حکوومه‌تی ئه‌م وڵاته.\nسه‌رۆک کۆماری ئیسلامی ئێران باسی لەوەشکرد، "هه‌وڵ ده‌ده‌ین ئاڵوگۆڕه بازرگانیه‌کانی نێوان دو وڵات به ڕه‌چاوکردنی ڕێکاره ته‌ندروستیه‌کان له ته‌واوی سنووره هاوبه‌شه‌کاندا بگه‌ڕێته‌وه بۆ هه‌مان ڕه‌وتی پێشو"، هیوای خواست له داهاتوودا به پلانی هه‌ردو وڵات ئاستی په‌یوه‌ندییه بازرگانیه‌کان نێوان هه‌ردوولا له جاران زیاتر بکرێت.\nسنوور بۆ هاتوچوو لە سنە دادەنرێت/ کۆرۆنا تەشەنەی کردۆتەوە


بۆ بەشداریکردن لە کۆبوونەوەى پارتە کوردییەکان هێشتا نەوەى نوێ خۆى یەکلایى نەکردۆتەوە\nئێران داوایەك ئاراستەی ئه‌و وڵاتانه ده‌كات كه هاووڵاتیه‌كانیان له فڕۆكه ئۆكرانیه‌كه گیانیان له‌ده‌ستدا\nنێچیرڤان بارزانى: باشترین بژارده له ئێستادا گفتوگۆی عێراق و ئه‌مریكایه\nهاووڵاتییه‌ك نیو سه‌ده‌یه هاوڕێی كتێبه و چه‌ندین زمان فێربووه\nخۆپیشاندان له گۆڕه‌پانی ته‌حریر و پردی سنه‌ك ده‌ستی پێكرده‌وه [ڤیدیۆ]\nموفتییه قه‌ڵه‌وه‌كه‌ی داعش لە موسڵ دەستگیرکرا\nبەریتانیا گروپه سیاسی و سەربازییەکانی حزبوڵایی لوبنانی خستە لیستی تیرۆرەوە\nهیچ بڕه پاقله‌یه‌ك ده‌ستی به‌سه‌رداگیراوه به حه‌بی پاراسیتۆڵ كوڵێنرابێت؟رونكردنه‌وه ده‌درێت\nعەلی سیستانی نەخۆشخانەی جێهێشت و گەڕایه‌وه ماڵه‌كه‌ی خۆی له شاری نه‌جه‌ف\n21:49 هه‌ینی 27 ئه‌یلول 2019\nکۆبوونەوەى پارتە کوردییەکان لەشارى هەولێر لەبارەى پرسى هەڵبژاردنى ئەنجومەنى پارێزگاکانى ناوچە کوردستانییەکانى دەرەوەى هەرێم ئەنجام دەدرێت و تا ئێستا تەنها جوڵانەوەى نەوەى نوێ بۆ بەشداریکردن لە کۆبوونەوەکە خۆى یەکلایى نەکردۆتەوە.\nكازم فاروق، سه‌رۆكى فراكسیۆنى نه‌وه‌ى نوێ له‌په‌رله‌مانى كوردستان به‌ناس كوردى ڕاگه‌یاند “تا ئێستا نه‌وه‌ى نوێ بڕیارى نه‌داوه ئایا به‌شدارى كۆبوونه‌وه هاوبه‌شه‌كه‌ى سبه‌ینێى 11 حزبى كوردستانى له‌باره‌ى پرسى هه‌ڵبژاردنى ئه‌نجومه‌نى پارێزگاكانى ناوچه كوردستانیه‌كانى ده‌ره‌وه‌ى هه‌رێم ده‌كات یاخود بایکۆتى دەکات”.\nپێشتریش جوڵانەوەى نه‌وه‌ى نوێ له‌ڕاگه‌یه‌نراوێكدا جه‌ختى له‌سه‌ر ئه‌وه كرده‌وه، مه‌رجى به‌شداریكردنى له‌لیستى هاوبه‌شى حزبه كوردستانیه‌كان له‌هه‌ڵبژاردنى ئه‌نجومه‌نى پارێزگاى كه‌ركوكدا ئه‌وه‌یه پڕۆسه‌ى هه‌ڵبژاردنه‌كه پارێزگاكانى هه‌رێمیش بگرێته‌وه.\nبڕیاره سبه‌ینێ (شه‌ممه، 28ى ئه‌یلولى 2019) له‌شارى هه‌ولێر 11 حزبى كوردستانى له‌سه‌ر ئاستى مه‌كته‌بى سیاسى و ده‌زگاى هه‌ڵبژاردنه‌كانیان كۆبونه‌وه‌یه‌كى هاوبه‌ش ئه‌نجام بده‌ن.\nڕزگار عەلی، بەرپرسی دەزگای هەڵبژاردنی یەکێتی بە ناس کوردی ڕاگەیاند “سبەینێ کاتژمێر 11ی پێشنیوەڕۆ لە بارەگای پارتی دیموکراتی کوردستان 11 حزبە کوردییەکەی هەرێم کۆدەبینەوە”.\nوتیشی”کۆبوونەوەکە تایبەتە بە گفتوگۆکردن بۆ پێکهێنانی لیستێکی هاوبەش لە ناوچە کوردستانییەکانی دەرەوەی ئیدارەی هەرێم”.\nوابڕیاربوو هه‌فته‌ى ڕابردوو كۆبونه‌وه‌ى حزبه كوردستانیه‌كان له‌شارى هه‌ولێر له‌سه‌ر پرسى یه‌ك لیستى بۆ هه‌ڵبژاردنى ئه‌نجومه‌نى پارێزگاكانى ناوچه كوردستانیه‌كانى ده‌ره‌وه‌ى هه‌رێم به‌تایبه‌تى له‌شارى كه‌ركوك كۆببنه‌وه و دوا بڕیار ڕابگه‌یه‌نن به‌ڵام به‌هۆى ڕێگریكردن له‌مه‌حمود سه‌نگاوى، ئەندامى مەکتەبى سیاسى یەکێتى بۆ چوونه ناو هه‌ولێر و دروستبوونى گرژى له‌نێوان پارتى و یه‌كێتى،کۆبونه‌وه‌كه دواخرا.\nکەجەکە: تورکیا کوشتنی سولەیمانی بەهەل دەزانێت بۆ چڕکردنەوەی دەستدرێژییەکانی\nمحەمەدی حاجی مەحمود: قاسم سولەیمانی پێیوتین لەکەرکوک ریفراندۆم مەکەن، تا حەمرینتان ڕادەست دەکەین\n18:45 یه‌ك شه‌ممه 12 كانونی دووه‌م 2020\nوەزیری دەرەوەی قەتەر: کوردستان دەتوانێت ڕۆڵی هەبێت لە کەمکردنەوەی ئاڵۆزییەکانی ناوچەکە\n23:30 چوار شه‌ممه 15 كانونی دووه‌م 2020\nفراکسیۆنى سادقونى سەر بە عەسائیب “خۆى بێبەری دەکات” لە لێدوانى پەرلەمانتارێکى لەبارەى سەرۆک کۆمارەوە\nداواى ڕاستکردنەوەى هەڵوێستەکەى دەکات\n13:02 شه‌ممه 21 کانونی یەکەم 2019\n20:45 سێ شه‌ممه 07 كانونی دووه‌م 2020\nعەبدولمەهدی باسی نامەکەى دوێنێی ئەمریکا دەکات بۆ کشانەوەى هێزەکانی\n14:00 چوار شه‌ممه 08 كانونی دووه‌م 2020\nئەمریکا هێزەکانى لە کوەیت دەکێشێتەوە\n08:36 دوو شه‌ممه 13 كانونی دووه‌م 2020\nئەمریکا:هەرکاتێک کۆتایمان بە داعش هێنا لە عێراق دەکشێینەوە\nهاوپەیمانێتییەکەى لە حەلبوسى هەڵدەگەڕێنەوە.. دژى واژۆکەى وەستانەوە\n08:42 سێ شه‌ممه 24 کانونی یەکەم 2019\n12:08 سێ شه‌ممه 07 كانونی دووه‌م 2020


لە حوکمڕانی جیهاندا چەندین جۆری حوکمرانی هەن کەوڵاتان پیادەی دەسەڵاتەکانیان دەکەن بۆ رێکخستنی کاروباری کارگێڕی وڵات بەپێ یٔەو واقعەی کەهەیانە ، بەر بڵاوترین سیستەمی حوکمرانی سیستەمی (ناوەندی ) یان سیستەمی (نا ناوەندێتی ) یە ، لەیٔێستادا باوترین و گونجاوترین سیستەمی سەردەم لەجیهاندا سیستەمی نا ناوەندێتی (لامەرکەزی) یە ، کە بەهۆیەوە هاوڵاتی لەهەر کۆمەڵگەیەکی لۆکاڵیدا دەتوانێت بەشدارییەکی کاراو ڕاستەقینە بکات لە یٔیدارەدانی کاروباری گشتی ناوچەکەی خۆیدا\nلەهەرێمی کوردستانیش پرسی نا ناوەندێتی ( لامەرکەزی ) ماوەیەکە زۆرترین جەدەلی هەڵگرتوە بەجۆرێک زۆربەی هێزە سیاسیەکان بەشێک لە کارنامەی لیستەکانیان بۆ هەڵبژاردنەکان لامەرکەزیەت بوە و بەڵێنی جێ بەجێ کردنی سیستەمی لامەرکەزیان داوە ، لەکارنامەی کابینەی نۆیەمی حکومەتی هەرێمیش بەرونی باس لە و سیستەمە کراوە بەلام تا یٔێستا لە یٔەمری واقیعدا یٔەو جۆرە سیستەمە بونی نیە .\nلە یٔێستاشدا یه‌كێتی پێداگیرى ده‌كات كه ده‌بێت به كرده‌وه ناناوەندێتی جێبه‌جێ بكرێت،چونکە له خزمه‌تى هاوڵاتیان و پرسى حكومڕانییدایه ، پێداگیرى یه‌كێتیش بۆ جێبه‌جێكردنى سیستەمى لامه‌ركه‌زى یٔیدارى و دارایى له چوارچێوه‌ى قه‌واره‌ى هه‌رێمى كوردستاندایه و یٔامانج لێى دابه‌شكردن و دوو یٔیداره‌یى نیه، له رێككه‌وتنى یه‌كێتی و پارتییش بۆ پێكهێنانى كابینه‌ى نۆیه‌مى حكومه‌تى هه‌رێم جێى كراوه‌ته‌وه\nیٔەگەر باسێک لە سیستەمی ( لامەرکەزی ) بکەین\nیٔەم چەمکە بەو شێوازە یٔیدارییە دەوترێت کە تێدا دەسەڵاتی بەڕێوەبردنی وڵات، لەدەستی تاکە کەسێک یان گروپێکی دەسەڵاتداری تایبەتدا کۆنەبووەتەوە. واتە دەسەڵاتی کارگێڕی لە نێوان چەندین تاک و چەندین دەزگای کارگێڕیدا بڵاوبووەتەوەو هەریەکەیان، بەپێی پلەو پێگەی لە دەزگاکەدا، توانای بڕیاردان و ڕەسمکردنی چۆنیەتی بەڕێوەبردنی بەشەکەی خۆی هەیە\nلامەرکەزیەتیش چەند جۆرێکە ( لا مەرکەزیەتی جوگرافی ، لا مەرکەزیەتی وەزیفی ، لا مەرکەزیەتی سیاسی ، لا مەرکەزی یٔیداری )\nلە سیستەمی ( لامەرکەزی یٔیداری )دا دەسەلاتە کارگێری و داراییەکان دابەشدەکرێت بەپێی پێگەو بەرپرسیارێتی ، لەگرنگترین تایبەتمەندیەکانی\nرێگریکردنە لە قۆرغکردنی دەسەڵات لەلایەن تاکێک یان چەند تاکێک یاخود دەستەیەکی دیاریکراوەوە ، بەخشینی متمانە یە بە یەکە یٔیدارییەکان ، لەلایەکی ترەوە یٔاستی هۆشیاری لای تاک و میللەت بەرزتر دەکاتەوە ، هەروەها کەمکردنەوەی قەبارەی بەرپرسیارەتی سەر شانی ناوەند و بەخێرایی بڕیاردان و دوورکەوتنەوە لە ڕۆتینی زۆری وەرگرتنی بڕیارو بەخێرایی جێبەجێکردنی پلانەکان وگەیشتن بە یٔامانجەکان ، دواتر دۆزینەوەی چارەسەری خێرا بۆ یٔەو کێشە و قەیرانانەی لە ناوچەیەکی کارگێڕی دیاریکراودا روودەدات، لەگەل یٔەمانەشدا هاوسەنگی و بەرپرسیارەتی لە نێوان دەسەڵاتەکان بەدیدەهێنێت ، رۆحی مەعنەوی بەرزکاتەوە لای یەکە کارگێڕییە نزمەکان، وە مەترسییەکانی بڕیاردانی خراپ لە سنورێکی تەسکدا دەمێنێتەوەو تەنها کاریگەری لەسەر یٔەو یەکە کارگێڕییە هەیە کە بڕیارەکەی لێوەدەرچووەو سەرجەم یەکە یٔیدارییەکانی دیکە ناگرێتەوە ، لە کۆتایشدا دەبێتە هۆی بەهێزبونی سیستەمی دیموکراسی بەهۆی بونی دەسەڵاتی بریار و رێنمایی ناوچەیی لەلایەن یەکە کارگێرییەکانەوە\nلەسیستەمی ناوەندی ( مەرکەزی )شدا هەمیشە گلەیی یٔەوە دەکرێت کە ناعەدالەتی جوگرافی دێتەکایەوە بەتایبەت لە یٔێستادا لەکوردستان رەنگدانەوەی زۆرە، دەبێت یٔەمە راست بکرێتەوە بەهێنانە کایەی سیستەمی لامەرکەزی یٔیداریی و دارایی کە یەکێتی پێداگری دەکات لە جێبەجێکردنی بۆ یٔەوەی پارێزگا و یەکەیٔیداراییەکان دەست کراوە بن لەرووی کارگیریی و دارایی لەیٔیدارەداندا و باشترین خزمەت پێشکەشی کۆمەڵانی خەڵکی کوردستان بکەن ، هەر بۆیە یەکێتی بە پرۆژە داوای جێبه‌جێکردنی ناناوەندێتی دەکات و یٔەمڕۆش پرۆژەی ( نا ناوەندێتی ) بڵاوكردەوە کە پڕۆژە کە لە ( 11 ) مادە پێكهاتووە.


ئابوورى بریتانیا و سیناریۆ ترسناكه‌كانى BREXIT\nهەواڵ / ئابوری :: 27/02/2019 :: 286 جار بینراوە\nتاگ :: ئابوری یەکێتی ئەوروپا جیهان\nدواڕۆژ، سیروان محه‌مه‌د\nرۆژ له‌دواى رۆژ و سات له‌دواى سات، سیناریۆكانى ده‌رچوونى بریتانیا له یه‌كێتى ئه‌وروپا ناسراو به "BREXIT" گۆڕانكارى به‌سه‌ردا دێت و كۆمپانیا و دامه‌زراوه ئابوورى و بازرگانى و بانكییه‌كانى دوو دڵ كردووه كه له بنه‌ڕه‌تدا ده‌بێت باجى ئه‌و ده‌رچوونه بده‌ن.\nبه‌پێى نوێترین لێدوان، تیریزاى ماى، سه‌رۆك وه‌زیرانى بریتانیا رایگه‌یاند: بۆ ماوه‌ى دوو مانگ پلانى (BREXIT) دواده‌خات، كه بڕیاره له 29 ى ئازاردا جێبه‌جێ بكرێت، واتا دواى ده‌خات بۆ 29 ى ئایار، هاوكات به‌شێك له‌سه‌رانى وڵاتانى ئه‌وروپاش رایانگه‌یاند: ئاماده‌ن بۆ ماوه‌ى دوو ساڵ ده‌رچوونى بریتانیا دوا بخه‌ن، ئه‌وه‌ش بۆ ته‌واوكردنى دانوستانه‌كان، رێككه‌وتن له‌سه‌ر پرۆسه‌ى ده‌رچوونه‌كه.\nبڕیاره له 12ى ئازارى ئه‌مساڵ په‌رله‌مانى بریتانیا ده‌نگ بدات له‌سه‌ر ئه‌و رێككه‌وتنه‌ى تیراز مه‌ى، له‌گه‌ڵ یه‌كێتى ئه‌وروپا گفتوگۆى له‌باره‌وه كردووه، ئه‌گه‌ر له 12ی مانگ ده‌نگى له‌سه‌ر نه‌درا، ئه‌وا رۆژى دواتر 13ی مانگ، دانیشتنێكى دیكه ده‌كرێت بۆ ده‌نگدان له‌سه‌ر درێژكردنه‌وه‌ى واده‌ى ده‌رچوونه‌كه یان ده‌نگدان له‌سه‌ر ده‌رچوون به‌بێ رێككه‌وتن، به‌ڵام دیار نییه په‌رله‌مانى بریتانیا بۆ كه‌ى دواى ده‌خات.\nپارتى كرێكارانى بریتانیاش بۆچوونێكى دیكه‌ى هه‌یه، جێرمى كۆربن له دوا لێداوانیدا وتى: ئاماده‌ن پاڵپشتى راپرسییه‌كى دیكه بكه‌ن، ئه‌گه‌ر په‌رله‌مان پلانه‌كه‌ى تیریزا مه‌ى بۆ ده‌رچوون له یه‌كێتى ئه‌وروپاى په‌سه‌ند نه‌كرد، ئه‌وه‌ش واتا یان بڕیاردان له‌سه‌ر ده‌رچوون یان ئه‌نجامدانى راپرسییه‌كى دیكه.\nكێ باجه‌كه ده‌دات\nناسه‌قامگیریی، به‌هاى پاوه‌نی ئیسته‌رلینى به‌رامبه‌ر دۆلار، دیارترین سیماى بارودۆخه‌كه‌یه و له كانوونى یه‌كه‌مى ساڵى 2018 له‌هه‌ڵكشان و داكشاندایه و دواى بڵاوبوونه‌وه‌ى ده‌نگۆى دواكه‌وتنى ده‌رچوون به‌هاى پاوه‌ن به‌رامبه‌ر دۆلار بۆ به‌رزترین ئاست به‌رزبووه و پاوه‌نێك به 1.33 دۆلار مامه‌ڵه‌ى پێوه‌كرا.\nفاكته‌رێكى دیكه‌ی تێچوونى ئه‌و ده‌رچوونه، له‌سه‌ر ئابوورى بریتانیا چه‌نده، به‌پێى ئاماره‌كانى بانكی ئینگلترا هه‌فتانه یه‌ك ملیار دۆلار له‌سه‌ر ئابوورى بریتانیا ده‌كه‌وێت، كه 2% له‌سه‌ر كۆى داهاتى گشتى بریتانیا كه له ماوه‌ى نێوان 2006-2018 زیاتر له 100 ملیار دۆلار له‌سه‌ر ئابوورى بریتانیا كه‌وتووه، هه‌روه‌ك پێشبینى كردووه كه له ساڵى 2019 به‌ڕێژه‌ى 25% بێبازاڕى دروستبكات.\nبۆ ده‌رچوون له یه‌كێتى ئه‌وروپا چه‌ند سیناریۆیه‌ك ئاماده‌كراوه، خراپترینیان ده‌رچوونه به بێ رێككه‌وتن، كه له ئاستى دوور مه‌ودا به‌ڕێژەى (10%) كۆی داهاتى گشتى بریتانیا (GDP) دابه‌زێت، باشترین سیناریۆش كه‌باسى لێوه ده‌كرێت ده‌رچوونه به‌رێككه‌وتن له‌سه‌ر بازرگانى ئازاد و هاتوچۆى ئازاد، واته مانه‌وه له‌ناو بازاڕێكى هاوبه‌ش یان ده‌رچوون له بازاڕى هاوبه‌ش به رێككه‌وتن.\nسه‌ره‌ڕاى هه‌موو ئه‌گه‌ره‌كان، به‌ڵام كۆبوونه‌وه‌ى په‌رله‌مانى بریتانیا له 12ى ئازار یه‌كلاییكه‌ره‌وه ده‌بێت بۆ ئاینده‌ى برێكست.


نووچە نێت | ڕاستگۆیی بێ لایەنی| تێکۆشانی ژنانی کورد بەشێکی زیندووی مێژووی خەباتی ژنانی جیهانە\nMarch 2021 08 - 17:35:16\nدکتۆرە ئارەزو حەسەن\nدیارکردنی رۆژی هەشتی مارس، وەکو رۆژی جیهانیی ئافرەتان، بەرهەمی بەدەنگ هاتن و دەنگ هەڵبڕین و بەکردار هاتنە مەیدانی ژنانە بۆ سەندنەوەی مافە زەوتکراوەکانیان. لەئەنجامی ئەو پرۆسە مێژووییە دوورودرێژە زور جار ئافرەت بێ دەنگی هەڵبژاردووە، بەڵام لە پەنا ئەو بێ دەنگییە بە دوای چارەسەر گەڕاوە. چاوەڕوانی دەرفەت بووە بۆ دروستکردنی هێزی بەدەنگهاتن و کۆکردنەوەی وزەو توانای خۆی بۆ شەڕی بەدەستهێنانی مافەکانی.\nمێژوو ئەوەی سەلماندووە، ژن ئەگەرچی بە سرووشتی خۆی نەرمونیان و ناتوندوتیژە، بەڵام پێداگر و بە ئیرادە و کۆڵنەدەرە.\nوردبووبونەوە لە زەمەن و ماوەی نێوان ئەو رووداوانەی کە بوون بەهۆکاری دیارکردنی رۆژێک بە رۆژی ژنان و مێژووی دیاریکردنی رۆژی هەشتی مارس بە رۆژی جیهانیی ئافرەتان، زیاتر کۆڵنەدانی ئافرەت دەسەلێمێنیت.\nبۆ نمونە بڕوانە مێژووی دیاریکردنی رۆژی جیهانی ئافرەتان، لە زەمەنێکی درێژدا هێڵێکی پچڕاو دەبینرێت، ئەمەش دەیسەلمێنێت، خەباتی ژنان چ خەباتێکی پشوودرێژانە بووە. سەرچاوە مێژووییەکان هۆکارەکانی دەستنیشانکردنی ئەو رۆژەیان بە رۆژی ئافرەتان واباسکردووە، کە هۆکاری یەکەمی دیارکردنی ئەو رۆژە دەگەڕێتەوە بۆ ئەوەی، لە ساڵی (1857)-ی زایینی دژ بە بێ مافکردن و بەکەم سەیرکردن و کەمیی پێدانی حەقدەستیان بە بەراورد بەوەی بە پیاو دەدرا، ئافرەتانی کرێکار لە ئەمریکا خۆپیشاندانێکی گەورەیان ساز كرد. بەڵام لەجیاتی بەدەمەوەچوونی خواستەکانیان، لەلایەن هێزە ئەمنییەکان و هێزه‌كانی پۆلیسەوە ڕووبەڕووی توندوتیژییەکی زۆر بوونەوە، ژمارەیەکیان گیانیان لەدەستدا و ژمارەیەکشیان بریندارکران. بەڵام سەرکوتکردنی خۆپیشاندەران نەبووە هۆی کۆڵدانی ئافرەتان، بەپێچەوانەوە بۆ بەدەست هێنانی مافەکانییان پێداگربوونە.\nپێداگریی ئافرەتان بووە رۆحی بەردەوامیدان بە داوا رەواکانیان، لە 8-ی مارسی 1908 دا، دوای تێپەڕبوونی زیاتر لە پەنجا ساڵ بەسەر خۆپیشاندانە سەرکوتکراوەکەی ساڵی 1857-ی ئەمریکا، ژنانی کرێکاری کارگەیەکی رستن و چنین هەر لە نیۆیۆرک-ئەمریکا، لەگەڵ یادکردنەوەی خۆپیشاندانەکە و بۆ وەستانەوە بەڕووی پێشێل كردنی ماف و کەم نرخ سەیرکردنی تواناو خزمەتەکانیان و پێدانی مووچەیەکی کەم پێیان، دەنگیان هەڵبڕی و ناڕەزاییان دەربڕی، جارێکیتریش لەبەرانبەریاندا سەرکوتکردن پەیڕەوکرا. لەم جارەی ناڕەزایی دەبڕینیشدا ژنان بوونە قوربانی، بەڵام دیسان بێ دەنگ نەبوون و بوون بەهێزی گۆڕانکاری و هۆکاری بەدەنگهاتن بۆ ژنانی سەرانسەری جیهان، هەموو ساڵێک ڕۆژی 8-ی مارس بەردەوام یادی ژنانی سەرکوتکراو دەکرێتەوە لەگەڵ یادەکەشدا، بەشێوەی خۆپیشاندان و مانگرتن و چالاکی مەدەنی، بۆ دەستهێنانی مافەکانیان، چالاکی و ناڕەزایەتیی ژنان بەردەوامە.\nهەر لە چوارچێوەی ئەو چالاکییە مەدەنییانەی ژنان، لە ساڵی 1910-ی زایینی کۆنفڕانسی ژنانی سۆسیالست بەڕێوەچوو لە شاری کۆپینهاگن - دانیمارک، لەو کۆنفرانسەدا خاتوو کلارا زتکین کە یەکێک بوو لە خەباتکارە دیارەکانی ئەڵمانیا، پێشنیاری کرد رۆژی 8-ی مارس وەکو ڕۆژی جیهانیی ئافرەت بناسرێت. لەساڵانی دواتریشدا بەردەوام پێداگیری لەسەر ئەو پێشنیارەی خۆی دەکرد، ژنانی جیهانیش بەردەوامیان بەو یادە و بە داواکاری مافەکانیان دەدا. ساڵ لە دوای ساڵ ژمارەی ئەو وڵاتانە زیادی دەکرد کە بەناچاری و بەگرنگییەوە بەدەم خۆپیشاندان و مانگرتن و داخوازییەکانی ژنانەوە دەچوون، بەڵام بەدەمەوەچوونەکان هێشتاش بەپێی خواست و داواکاریی ژنان نییە. تا ساڵی 1978 خەباتی بێ وەستانی ژن وایکرد، نەتەوە یەکگرتووەکان ئەو رۆژە وەکو رۆژی جیهانیی ئافرەتان قبوڵ بکات. ئیتر لەوکاتەوە رۆژی هەشتی مارس بووە رۆژی ژنان و تا ئەمڕۆش بە شکۆوە جیهان لەو رۆژەدا رێز لە خەباتی ژنان دەگرێت و ژنانیش پێداگرن لەسەر بەدیهاتنی کۆمەڵگەیەکی یەکسان بۆ مرۆڤایەتی. بەوردبوونەوە لەو مێژووە، هەست بە پێداگری و کۆڵنەدانی ژن دەکرێت، بەهۆی بەردەوامبوونی خەبات تا ئەمرۆش هیوای گەیشتن بە ئامانجی ژنان گەورەتر دەبێت.\nمێژووی خەباتی ژنی کوردیش بەشێکی زیندووی مێژووی خەباتی ژنانی جیهانە، بەڵام خەباتی ژن لە گۆشەنیگای مێژووی خەباتی کوردایەتی-نەتەوەیی، بەپێی تایبەتمەندییەکانی خەباتێکی نەتەوەی بووە، کورد نەتەوەیەکە لە دێرزەمانەوە لەشەڕی سەندنەوەی مافە نەتەوەییەکانیەتی، زەوتکردنی مافی ئەم نەتەوەش وایکردووە، لەسەر خاک و لە شارەکانیدا پیشەسازی گەشە نەکات و نەگاتە ئاستی دروستکردنی کارگەی گەورەی بەرهەمهێنان، تاکو خەباتی کرێکاری لەم ناوچەیەدا بەو فۆرمە خەباتی کرێکاریی جیهانی رەنگ وەربگرێت، کەرتی گشتی بەهەمانشێوەی کەرتی پێشەسازیی کەرتێکی گەشەسەندوو نەبووە، تاکو ببێتە هۆی دروستبوونی سەندیکا و کۆمەڵە پیشەییە جیاوازەکان لە ئاستێکی پێشکەوتوو، بۆئەوەی پارێزگاری لە مافی رەواکانی ئەندامانی بکات.\nبەگشتی؛ خەباتی خەڵکی کوردستان لەپێناو گەێشتن بە مافی میللەتێکە، بەر لەوەی خەبات بێت بۆ بەدەستخستنی مافی چین و توێژێک تایبەتمەند، لەو خەباتە گشتییەشدا ژنانی کورد ڕۆڵی مێژوویان هەبووە، بەشداریی و فیداکاریی بێوێنەیان پێشکەشکردووە. هەروەها بەشێک لە خەباتی ژنانی بۆ نوێبوونەوەی کولتووری- کۆمەڵایەتی و گۆڕانکاری لە زەینییەتی پیاوساڵاری بووە. لە لاپەڕەکانی مێژووی خەباتی دووروودرێژی میللەتی کورد، نموونەی ژنی کورد زۆرن کە رابەرایەتی کۆمەڵگا و ناوچەکانی خۆیان کردووە، لە ئەنجامی پڕۆسەی مێژووی دەرکەوتووە کە: لە هەموو چالاکییەکانی ئابووری، سیاسی، کۆمەڵایەتی و کولتووریدا بەشدار بووە.\nمێژووی میللەتی کورد پڕە لە نمونەی ئافرەتانی سەرکردە و خەباتگێر و فیداکار کە لە شۆڕشدا هاوشانی پیاوبوون و ئەرکیان لە ئەستۆ گرتووە، لەو مێژووەدا نمونەی وەکو (مەستورەی ئەردەڵان و حەپسە خانی نەقیب و عادیلە خان و لەیلا بەدرخان و چەندانی تر) هەبووە، هاوسەری قازی محمد (مینا خانم) یەکێک لەوانەیە کە شان بە شانی ئەو کەڵەپیاوە جەنگاوە و بۆ ئازادی خەباتی کردووە و هەوڵی ڕۆشنبیرکردنی خانمانی داوە. نمونەی وەکو (حمايل خان) هاوسەری مەلا مستەفا بارزانی هەبووە، کە له پێناو به ديهينانی ئازادیدا ئاوارەیی زۆر دیووە و زيندانی كراوه لەژێر چاودێری سەختدا ژیانی بەڕێکردووە، سەرەڕای ئەو هەموو دوورخستنەوە و زیندانی و سەختییەکانی ژیان، رۆحی خەباتگێری و شۆڕشگێری لەناخی نەوەکانیدا هەمیشەیی کردووە. هەروەها کەسانی وەک (لەیلا قاسم) کە تا دواین هەناسەشی بە پەتی سێدارەوە بێ پەشیمانی سرودی بۆ سەربەستی پێشکەشکردووە، مارگرێت جۆرج ژنە پێشمەرگەی شۆڕشی ئەیلول کە تا گیانی بەختکرد بۆ ئازادی خەباتی کردووە. هەروەها (هێرۆ ئیبراهيم ئەحمەد) شان به شانی مام جەلال لە شاخ و شار خەباتی کردووە، پشتیوانی پێشمەرگە و ژنانی چالاکوان بوو تا سەرکەوتن، لە باکووری کوردستان ژنە چالاکڤانی کورد (لەیلا زانا ) کە وێڕای زیندانیکردن، بەڵام پاشەکشەی نەکرد و لەپێناو ئازادیی نەتەوەکەی خەبات دەکات، جگە لەمانە چەندین ئافرەتی خەباتگێری کورد بۆ ئازادیی نەتەوەیی کاردەکەن.\nئێستاکەش ئافرەتانی کورد بەردەوامن لە کاروچالاکی بۆ چاکسازی لە نەریتی بەهەڵەداچوو، هەروەها بۆ گەشەپێدانی ماف و ئازادییەکانی تاکی کورد خەبات دەکەن، تاکو گۆڕانکاری دروستبکەن لەو نەریتەی کە بڕوای بە ماف و ئازادییەکانی ڕەگەزی نییە، ئیمڕۆ چەندین ژنی لێهاتوو و پسپۆر بۆ بەدیهێنانی کۆمەڵگەیەکی دادپەروەر و گەشەسەندوو خەبات دەکەن، تاکو بەتێگەیشتنی ئەرێنی دەربارەی پێگە و مافی ژیان، توانایی و لێهاتوویی ژن بۆ خزمەتی گەشەپێدانی کۆمەڵگای کوردی بەکاربێنن.


بیستو نۆساڵ لە مەوپێش و لە ڕۆژی 31 ی پوشپەڕی ساڵی 1367 هەتاوی و هاوکات لە ڕۆژی 22/7/1988 دا گوندی زەرەدەی ڕێژاو لەناوچەی داڵاهۆی سەر بە شارستانی سەرپێڵ زەهاو، کەوتە بەر هێرشی چەکی کیمیایی لەلایەن فرۆکەکانی ڕژێمی لەناوچوی بەعسەوە.\nئەم پەلامارە لە دواین ڕۆژەکانی کۆتایی هاتنی جەنگی ئیراق ئیراندا ئەنجام درا،کە بوە هۆی شەهید بونی زیاتر لە 275 کەسی مەدەنیو بریندار بونی زیاتر لە 1146 کەس، هاوکات لەگەڵ ئەم هێرشە کیمیایە پەلامارێکی تری یەکێک لەهێزە دژبەرەکانی کۆماری ئیسلامی لە زەمیندا دەستی پێکرد بۆ ئەو ناوچەیە، لەژێڕ ناوی "مرصاد " ، بۆیە سەرلێشێواوی پەیدا بوو لە نێو خەڵکەدا نەیان دەزانی کێ بۆمبارانی کردوون.\nئاشکرایە لێکەوتەکانی بە کار هێنانی چەکی کیمیایی هەتا چەندین ساڵ بەردەوامی دەبێت ، بەتایبەت گازی خەردەل "موستارد" ، کە بۆ ماوەیەکی درێژ لەناو ژینگەو لەشی مرۆڤدا دەمێنێتەوە و کاریگەری خراپی تەندروستی دەبێت .\nتا ئیستا و دوای بیستو نۆ ساڵ لە کیمیاباران کردنی زەردە خەڵکی بەر کەوتووی ئەم ئاوایە بە دەس برین و لێکەوتەکانی بۆمبارانکردنی گوندەکەیان بە چەکی کیمیایی دەنالێنن، دەوڵەتی ئیرانیش وەک پێوست چارەسەری بریندارەکانی نەکردوە بۆ چەندین نەخۆشی لەناویاندا بەبەردەوامی هەیە وەک (کۆکەو هەناسە تەنگی و هەوکردنی سیەکان ، نەخۆشی چاو و کوێڕ بون ونەخۆشی ڕیخۆڵەوە و پێست ) ،دواین راپۆرت دەلێ کە " 98 کەس تائیستا توشی شێرپەنجەی خوێن بوگن ، و 20 کەس توشی شێرپەنجەی ڕیخۆڵە بوگن، 40 ژنیش سکیان لەبار چوە و مناڵەکانیان مردوون" .\nهەروەها لە هەرێمی کوردستانیش تائیستا بەفەرمی ئەم یادە بەرز رانەگیراوە، هۆکارەکانیش دیارن !!\nهەر لەم ڕۆژەدا هەردو گوندی " نساردیرە" و "شامار دیرە" ی سەر بە گیلان غەرب کیمیاباران کران ، ژینگەی گوندەکان تێکو پێکدراو ژیانی تیدا وەستا و هەزار کەس لە گوندی نسار دیرە شەهید بوون.\nهەروەها گوندی "شیخ سەلە" ی سەلاسی باوەجانی و ، گوندی "دودان" ی سەر بە شاری پاوە ، و گوندی "باوەجانی" سەر بە داڵاهۆ ش کیمیاباران کران.\nلە سەروەختی جەنگی ئیراق -ئیراندا جەنگی مەدەنی و بۆمبارانی شارەکان پەرەی سەند، ئەمە لەکاتیکدایە هەردو دەوڵەت دەزانن کە پێشێلی یاساکانی جەنگ و پەیماننامەی جنیڤ یان کردوە، کەنابێت خەڵکی مەدەنی و لاشەڕی ناو شارەکان لە کاتی جەنگدا بەئامانج بگیرێن، هاوکات ڕژێمی ڕوخاوی بەعس چەکی کۆکوژی قەدەغەی دژی خەڵکی مەدەنی شارو گوندەکان بەکار دەهێنا لەم جەنگەدا، لە دوای سەردەشتو هەڵەبجە و سەدان گوندی تری کوردستان، ئەم گوندانەشی بۆردومان کرد.\nگوندی زەردە ی ناوچەی ڕێژاو لە دالاهۆ بە ئاین یارسانن و بە زمانی کەڵهوری و هەورامئ قسە دەکەن، و مەزارگەی باوایادگار لەو گوندەیەو بە شوێنێکی پیرۆزی یارسانەکان دێتە ئەژمار.\nلەم یادەدا سەری ڕیز بۆ شەهیدانی زەردەو گشت شارو گوندەکانی تری کوردستان دائەنەوێنین کەبە چەکی کیمیایی گیانیان بەخت کرد..\nدکتۆر ناجح گوڵپی....هەڵسوڕاوی جینۆساید


دەستەی سەندیکای پزیشکانى لقی دهۆک دەستیان لەکارکێشاوە\nلە راگەیەندراوێکدا دەستەی سەندیکای پزیشکانی کوردستان لقی دهۆک دەستیان لەکارکێشاوە.\nلە راگەیەندراوەكەدا كە رۆژی چوارشەممە 19ی نیسانی 2017 بڵاوكراوتەوە تیایدا هاتووە، "بەهۆی ئەو دۆخە هەستیارەی کە ئێستا سەندیکاکە پێیدا تێدەپەڕێت سەرەڕای قەیرانی دارایی و نەبوونی موچە و دابین نەکردنی کەرەستە پزیشکییەکان سەندیکاکەمان خزمەتی تەندرووستی خۆی کردووە".\nئاماژەشیان بەوە کردووە "سەرەڕای هەبوونی کەموکورتی و کێشەی پزیشکی لەگەڵ سزادانی کەسانی کەمتەرخەمین و نابێت بەم شێوەیە لەلایەن ڕاگەیاندنەکان و ئیدارەی تەندرووستییەوە هێرش بکرێتە سەر هەموو کارمەندانی پزیشکی".\nلە ڕاگەیەندراوەکەدا ئەوەش هاتووە "لەبەر ئەو ئاستەنگ و ڕێگریانەی لەبەردەم سەندیکاکەماندا هەیە، ڕێگربووە لە گەیاندنی خزمەتگوزاری پزیشکی و سەرەڕای ئەوەی لەگەڵ سزادانی کەسانی کەمتەرخەمین، بەڵام دەستلەکارکێشانەوەی خۆمان ڕادەگەیەنین"، سەندیکای پزیشکانی دهۆک ئاماژەی بەوەش کردووە سەرەڕای دەستلەکارکێشانەوە هاوکار و پشتگیری پزیشکان دەبن لە گەشتن بە مافەکانی خۆیان.


شاندی هەرێم لە بەغدا بەبێ ڕێککەوتنی کۆتایی دەگەڕێنەوە – کوردی – RojNews.News\nشاندی هەرێم لە بەغدا بەبێ ڕێککەوتنی کۆتایی دەگەڕێنەوە\n09/09/2020 - 8:43:51 pm\nشاندی هەرێم لە بەغدا، بەبێ ئەنجامدانی ڕێککەوتنی کۆتایی دەگەڕێنەوە بۆ هەرێمی کوردستان و وتەبێژی جێگریی سەرۆکی حکومەتی هەریمش ڕایدەگەیەنێت، کە كۆبوونە‌وە‌ی لیژنە لاوە‌كییە‌كان بە‌ردە‌وام دە‌بن لە بە‌غدا تا ئە‌وكاتە‌ی دە‌گە‌نە میكانیزمێكی گونجاو.\nئەمشەو شاندی حکومەتی هەرێمی کوردستان لە بەغداوە دەگەڕێنەوە بۆ هەرێمی کوردستان.\nئەمڕۆ شاندەکەی هەرێم، بە‌سە‌رۆكایە‌تی قوباد تاڵە‌بانی، جێگری سە‌رۆكی ئە‌نجومە‌نی وە‌زیران، لە‌گە‌ڵ وە‌زیرانی نە‌وت و دارایی و كارە‌بای عێراق، کۆبوونەوە.\nسە‌بارە‌ت بە ناوە‌ڕۆكی كۆبوونە‌وە‌كان بە‌گشتی، سە‌میر ھە‌ورامی، وتە‌بێژی جێگری سە‌رۆك وە‌زیران ڕایگە‌یاند: كۆبوونە‌وە‌كان ئە‌رێنی بوون، بە وردی گفتوگۆ لە‌بارە‌ی كێشە ھە‌ڵپە‌سێردراوە‌كان كرا، بە‌تایبە‌ی پرسی شایستە داراییە‌كانی ھە‌رێمی كوردستان و چۆنییە‌تی جێگیر كردنیان لە پڕۆژە یاسای بودجە‌ی ٢٠٢١ ،كە ئێستا حكومە‌تی عێراقی لە‌سە‌رووبە‌ندی داڕشتنەوەیەتی.\nھە‌روە‌ھا وتی: كۆبوونە‌وە‌ی لیژنە لاوە‌كییە‌كان بە‌ردە‌وام دە‌بن لە بە‌غدا تا ئە‌وكاتە‌ی دە‌گە‌نە میكانیزمێكی گونجاو، بە پشت بە‌ستن بە دە‌ستور، بەمەبەستی چارە‌سە‌ركردنی گرفتە یاسایی و تە‌كنیكییە‌كان، قوباد تاڵە‌بانی لە كۆبوونە‌وە‌كان ئامادە‌یی ھە‌رێمی نیشانداوە بۆ ڕێككە‌وتن لە‌بارە‌ی پرسی داھاتی نە‌وت و دە‌روازە سنوورییە‌كان و پرسی داھاتە نا نەوتییەكانی تر.\nهەرێمی کوردستان و ئەرمینیا پەرە بە پەیوەندییەکانیان دەدەن لە بواری پەروەردە و خوێندا


گەورەترین هاوردەکاری نەوت لەجیهان پشتی لە سعودیە کرد - پرس میدیا\nHome ئابووری جیهان هه‌واڵ گەورەترین هاوردەکاری نەوت لەجیهان پشتی لە سعودیە کرد\nگەورەترین هاوردەکاری نەوت لەجیهان پشتی لە سعودیە کرد\nپرس میدیا 8/31/2020 08:49:00 pm ئابووری, جیهان, هه‌واڵ,\nلەچەند مانگی رابردوودا گەورەترین هەناردەکەری نەوت لە جیهان، سعودیە پشکی بازاری چین ی لەدەستدا لەبەرامبەر ئەمریکادا ئەمەش لەکاتێکدایە کە گەورەترین هاوردەکاری نەوت لە جیهان چین هاوردەکرنی نەوتی لە ئەمریکا زیادکردووە و کرینی نەوتی لە سعودیە کەمکردۆتەوە.\nچین لە چەند مانگی رابردوودا، ریکۆردی بەرزترین ئاستی هاوردەکردنی نەوتی تۆمارکرد ئەمەش لەکاتێکدا دێت کە بەهۆی ڤایرۆسی کۆرۆناوە نرخی نەوت بۆ نزمترین ئاست دابەزی لە ٢٠ ساڵی رابردوودا و چین یش توانی ئەو دەرفەتە بقۆزێتەوە و سوددی لێوەربگرێت.\nلەچوارچێوەی گەران بەدوای نزمترین نرخی نەوت دا،حکومەتی چین و پاڵاوگە سەربەخۆکانی نەوت نەوتێکی زۆریان لەمانگی چواردا بە نرخێکی کەم لە ئەمریکا کری کەلەمانگی پێنج دا کەشتی بارهەڵگری نەوتەکان پرکران و لەمانگی شەش دا گەشتە چین، وە لەمانگی حەوت دا ریکۆردی تۆمارکرد.\nمانگی رابردوو سعودیە هاتە پلەی سێیەم لە سەرەکیترین هەناردەکارانی نەوت بۆ چین و دوای روسیا و عێراق. ئەمەش لەماوەی دوو ساڵی رابردوودا یەکەمجارە کە سعودیە لە پلەی یەکەم و دووەم دا نەبینرێت لە هەناردەکردنی نەوت بۆ گەورەترین وڵاتی هاوردەکەری نەوت لە جیهان.\nتاگەکان # ئابووری # جیهان # هه‌واڵ\nBy پرس میدیا at 8/31/2020 08:49:00 pm\nLabels: ئابووری, جیهان, هه‌واڵ


ژووری ئۆپراسیۆن كۆدەبێتەوە\nپارێزگای سلێمانی 2020-02-27\nژووری ئۆپراسیۆنی پارێزگای سلێمانی كۆدەبێتەوە سەبارەت بە بەرەنگاربوونەوەی ڤایرۆسی كۆرۆنا و چەند رێوشوێنێك دەگرێتەبەر.\nڕۆژی چوارشەممە 26/2/2020، د. هەڤاڵ ئەبوبەكر پارێزگاری سلێمانی لە دیوانی پارێزگادا سەرپەرشتیی كۆبوونەوەی ژووری ئۆپراسیۆنی پارێزگای سلێمانیی كرد، بە ئامادەبوونی بەڕێوەبەری گشتیی فەرمانگە پەیوەندیدارەكان پەیوەست بە ڕێگریكردن و خۆپارێزیی لە بڵاوبوونەوەی ڤایرۆسی كۆرۆنا.\n١. لە كۆبوونەوەكەدا جەخت كرایەوە لەسەر هەموو بڕیار و ڕاسپاردەكانی كۆبوونەوەی ڕۆژی ٢٥/ ٢/ ٢٠٢٠ی ئەنجومەنی وەزیرانی كوردستان و بڕیار و ڕێنمایی و بەیانەكانی وەزارەتەكانی ناوخۆ و تەندروستی لە كۆبوونەوەی ڕۆژی ٢٢/ ٢/ ٢٠٢٠ی وەزارەتی ناوخۆ و ڕاسپاردەكانی كۆبوونەوەی ڕۆژی ٢٣/ ٢/ ٢٠٢٠ی پارێزگای سلێمانی بە سەرپەرشتیی جێگری سەرۆكی ئەنجومەنی وەزیران و كۆبوونەوەی ڕۆژی ٢٤/ ٢/ ٢٠٢٠ی فەرمانگە پەیوەندیدیدارەكانی پارێزگای سلێمانی بە سەرپەرشتیی پارێزگاری سلێمانی.\n٢. میكانیزمی پێویست بۆ جێبەجێكردنی بڕیار و بەیان و ڕێنمایی و ڕاسپاردەكان دیاریكران، هەڵسەنگاندنی تەواو كرا بۆ ژمارە و خزمەتگوزاریی و شوێن و چاودێریی تەندروستی و پاراستنی ئەو هاووڵاتیانەی لە چین و كۆماری ئیسلامیی ئێران و شارەكانی نەجەف و كەركوكەوە گەڕاونەتەوە.\n٣. ڕێوشوێنی پێویست بۆ سەرپەرشتیكردن و چاودێریكردنی وردی دەروازە نێودەوڵەتیی و مەرز و بازگەكان بۆ بەردەوامبوونی ئاڵوگۆڕی بازرگانیی دیاریكران.\n٤. جەختكردنەوە لەسەر داخستن و چاودێریكردنی وردی ڕێگا نایاساییەكانی گەڕانەوە بۆ هەرێمی كوردستان.\n٥. هەر هاووڵاتییەك لەو شوێنانەوە گەڕابێتنەوە بۆ هەرێمی كوردستان كە لە پێشەوە باسكران لە دوای (٢٠/ ٢/ ٢٠٢٠)ەوە، بە هەر ڕێگا و ئامرازێك، پێویستە خۆیان بە دەزگا تەندروستییەكان بناسێنن، بە پێچەوانەوە ڕێكاری یاساییان لە بەرامبەردا دەگیرێتەبەر.\n٦. هاتوچۆی پەناهەندە و ئاوارەكان بۆ شارەكانی تر قەدەغەیە و هەر كەسێك شوێنەكەی خۆی لە سنوری پارێزگای سلێمانی لەم ماوەیەدا بەجێ بهێڵێت، ڕێی پێ نادرێت بگەڕێتەوە پارێزگای سلێمانی تا كاتێكی نادیار.\n٧. دوای بڕیاری سەرۆكی ئەنجومەنی وەزیران و وەزارەتی دارایی، خەرجیی پێویست بۆ گشت پێداویستییە لۆجیستیی و خزمەتگوزارییەكانی فەرمانگە پەیوەندیدارەكان لە ڕێی پارێزگای سلێمانییەوە تەرخان كران.\n٨. بەڕێوەبەری گشتیی تەندروستی سلێمانی راسپێردرا بە پێی ئەو بودجەیەی تایبەتە بە كەلوپەلی تەندروستی و هەڵمەتی هۆشیاریی و ڕاهێنان لە وەزارەتەكانی تەندروستی و داراییەوە تەرخان كراوە، كاری پێویست بكات بۆ دابینكردنی پێداویستییە تەندروستییەكان.\n٩. قائیمقامیەتی قەزای مەڵبەندی سلێمانی و یەكە كارگێڕییەكانی سنوری پارێزگای سلێمانی و لیژنەكانی قائیمقامیەت راسپێردران، كە بە وردی و لێپرسینەوەی تەواوەوە ڕێ لە هەر قۆرخكاریی و نرخ بەرزكردنەوە و كەلوپەل شاردنەوەیەك بگرن و هەر كەس سەرپێچی بكات بە توندترین شێوە سزای یاسایی دەدرێت.\n١٠. پرۆسەی پشكنینی زانستی تاقیگەیی لەلایەن بەڕێوەبەرایەتی گشتیی تەندروستی سلێمانییەوە دەستی پێكراوە و لە ڕۆژانێكی نزیكدا دەتوانرێت پشكنینی تەواو بۆ هەر گومانلێكراوێك بكرێت.\n١١. هەموو فەرمانگە پەیوەندیدارەكان لە ڕێی لیژنەكانی قائیمقامیەتی سلێمانی و یەكە كارگێڕییەكانی ترەوە ڕاسپێردران بۆ ڕێگریكردن لە هەر كۆبوونەوە و چالاكی و بۆنەو یادێكی گشتی كە كۆبوونەوە و بەریەككەوتنی كۆمەڵایەتی تێدا ڕووبدات.\n١٢. سەردانیكردنی نەخۆش و ڕاگیراو و بەندكراوەكان تا كاتێكی نادیار قەدەغەیە.\n١٣. (قەدەغەكردنی نێرگەلەكێشان لە كافتریا و شوێنە گشتییەكاندا، داخستنی مەلەوانگەكان، ڕاگرتنی لایڤ میوزیك) و هەر شوێنێكی تریش، كە فەرمانگە پەیوەندیدارەكان و لیژنەكانی قائیمقامیەت بە پێویستی بزانن دەگرێتەوە تا كاتێكی نادیار.\n١٤. هاتنی گروپی گەشتیاریی و هاتنی گەشتیار لە كۆماری ئیسلامیی ئێران و شارەكانی نەجەف و كەركوكەوە تا كاتێكی نادیار قەدەغە دەكرێت. پێویستە هەموو دامەزراوە گەشتیارییەكان پابەندی تەواوی ئەم بڕیارە بن.\n١٥. پێویستە هەموو كەسێك بە وردی ڕێنماییە فەرمییەكانی وەزارەتی تەندروستی و بەڕێوەبەرایەتی گشتیی تەندروستی سلێمانی پەیوەست بە خۆیان و ماڵ و شوێنی كاركردن و شوێنە گشتییەكان پەیڕەو بكەن بۆ خۆپارێزیی باشتر.\n١٦. تەنها سەرچاوەی ڕاگەیاندنی زانیاری و ئامارەكانی پەیوەست بەم پەتایە، وەزارەتی تەندروستی حكومەتی هەرێمی كوردستانە و هەر زانیاریی و واتەوات و راگەیاندنێكی نافەرمیی ڕووبەڕووی لێپرسینەوەی یاسایی دەكرێتەوە.


خواردنی شیر له‌م حاڵه‌تانه مه‌ترسی له‌سه‌ر ژیانت دروست ده‌كات\n2020-01-07 [02:23 AM]\nشیر یه‌كێكه له خواردنه هه‌ره باوه‌كان و زۆرترین توێژینه‌وه پزیشكییه‌كانیش دووپات له سووده زۆره‌كانی ده‌كه‌نه‌وه، به‌ڵام توێژینه‌وه‌یه‌كی نوێ هێما بۆ ئه‌وه ده‌كات، كه ئه‌گه‌ری له كاتی زۆر خواردنه‌وه‌ی شیر ئه‌م حاڵه‌تانه له جه‌سته‌تان دروست بوو، پێویسته ده‌سبه‌جێ واز له خواردنی شیر بێنن، چونكه زیان و كێشه‌ی ته‌ندروستیتان بۆ دروست ده‌كات.\nگرنگترین حاڵه‌ته‌كان بریتین له‌مانه‌ی خواره‌وه.\nیه‌كه‌م: كاتێك هه‌میشه هه‌ست به ماندووبوون ده‌كه‌یت و خه‌وت لێ ناكه‌وێت، ئه‌مه هۆكاره‌كه‌ی بۆ خواردنی شیر ده‌گه‌ڕێته‌وه، چونكه شیر ڕێژه‌یه‌كی كه‌می ئه‌فیونی تێدایه كه له جه‌سته‌ی زۆربه‌ی خه‌ڵك ده‌بێته هۆی خه‌وتنێكی ئارام، به‌ڵام بۆ مرۆڤی هه‌سته‌وه‌ر ده‌بێته هۆی كێشه و نابێ به وزه و گه‌ده هیلاك ده‌كات و وا ده‌كات زۆربه‌ی كات هه‌ست به ماندووبوون بكه‌یت.\nدووه‌م: ده‌ركه‌وتنی زیپكه له ڕووخسا، زۆربه‌ی توێژینه‌وه‌كان ئه‌وه‌یان سه‌لماندووه، كه زۆر خواردنی شیر له هه‌موو ته‌مه‌نێك ده‌بێته هۆی دروستبوونی زیپكه‌ی گه‌نجی له ڕووخسا، ئه‌مه‌یش به‌هۆی بوونی ڕێژه‌یه‌كی زۆری هۆرمۆنه‌كان له شیر، وا ده‌كات گرفت له پێست دروست ببێ و ڕێژه‌ی هۆرمۆنه‌كان له پێویستی زیاتر بن، به‌مشێوه‌یه زیپكه له ڕووخسار ده‌رده‌كات.\nزۆرجار مرۆڤ تووشی كۆمه‌ڵێك كێشه‌ی ته‌ندروستی ده‌كات\nسێیه‌م: قورسی هه‌رسكردن، كاتێك خواردنێك ده‌خۆیت و گه‌ده‌ت ئازار ده‌دات و تا ماوه‌یه‌كی زۆر هه‌رس نابێت، هۆكاره‌كه‌ی بۆ شیر ده‌گه‌ڕێته‌وه، شه‌كری لاكتۆز كه له شیر هه‌یه، به ڕێژه‌ی 70% ده‌بێته هۆی ئاوسانی سك و دروستبوونی گاز و سكچوون و تێكدانی كۆئه‌ندامی هه‌رس.\nچواره‌م: ئاڵۆزی و ئێشی مێشك، به‌هۆی ئه‌وه‌ی شیر و شیره‌مه‌نییه‌كان ڕێژه‌یه‌كی زۆری پرۆتین و كازینیان تێدایه، ده‌بێته هۆی به‌رزبوونه‌وه‌ی ئاستی ئه‌و دوو پێكهاته‌یه له جه‌سته و توێژینه‌وه‌كانیش هێما بۆ ئه‌وه ده‌كه‌ن، كه زۆری پرۆتین و كازین ده‌بێته هۆی ئاڵۆزی له هزر و سه‌رئێشه و دروستبوونی كێشه له كۆئه‌ندامی ده‌مار.\nئەم هەواڵە 5452جار خوێندراوەتەوە


ناوەندی سێکولار لە کوردستان راگەیەندرا.\nلە دانیشتنێکی کەم وێنەدا ڕۆشنبیرانی تینوی ئازادی و سێکولاریزم و مەدەنیەت لە کوردستان، بەئامادەبوونی ژمارەیەکی زۆر لە ڕۆشنبیران و چالاکوانی بواری ئازادیەکان و نوێنەری حیزب و ڕیکخراوە و میوانانی وەفدی ڕێکخراوێکی زانستی ئەمریکی و بەئامادەبونی کەناڵەکانی میدیا لە ھۆڵی ئەنیستتیۆی کەلەپوری کوردی لە شاری سلێمانی کاتژمێر ٤ی ئێوارەی بەرواری ١٩\_٤\_٢٠١٥ ناوەندی سێکولار لە کوردستان ڕاگەیەندرا.\nسەرەتا گۆنا سەعید ئەندامی بۆردی ناوەندی سێکولار بەخێرھاتنی ئامادەبوانی کرد و باسی لە گرنگی پێویستی ناوەندی سێکولار لە کوردستان و چۆنیەتی دەستپێکردنی ئەم پرۆژەیە کردو ئەندامانی بۆردی ناوەندەکەی ناساند و ڕاگەیاندنی ناوەندەکە و گەڵاڵەنامەی سێکولاریزمی خوێندەوە . پاشان د.سالار باسیرە وتەیەکی لەسەر پێناسەی سێکولاریزم و تێگەیشتنی ھەڵە لەسەر ئەم بیرۆکەیە و گرنگی گۆڕینی یاساکان و پەروەردە بە پێی پرەنسیبەکانی سێکولاریزم کرد.\nدواتر ئاسۆ کەمال لەسەر گەڵاڵە نامەی سێکولاریزم و باکگراوەندە فکری و زانستیەکەی و خاڵەکانی جیایی دین لەدەوڵەت و دەستور و خوێندن کرد و پەیوەندی ئەم خەباتە سێکولاریستیەی لەگەڵ ڕوبەڕوبونەوەی خەتەری داعش و بیر و بەدیلی ئیسلامی سیاسی لە کوردستان و ناوچەکە باسکرد.\nدواتریش فەتاح زاخۆیی باسی لەسەر پەیوەندی ئەم ناوەندە بە ڕێکخراوەکانی بواری مافەکانی مرۆڤ و مافی ژنان و گرووپ و چالاکیەکانی بواری ئازادیەکان کرد و گرنگی نێت ۆرک و ھاوکاری نێوان ناوەند و ھەموو ھەوڵە سێکولاریستی و ئازادیخوازیەکانی ئاماژەپێدا و داوای لەبەشداربوان و ئازادیخوازانی کوردستان کرد کە پێکەوە لە پێناو سەرخستنی پرۆژەی سێکولاریستەکردنی ژیانی سیاسی و یاسایی و کۆمەڵایەتی کاربکەن و ئەم ناوەندە بە ناوەندی خۆیان بزانن.\nلە کۆتایی ئەم بەشەدا گۆنا سەعید باسی لە ستراتیژی کار و بوارەکانی چالاکی ناوەندەکە کرد. ھەروەھا ئەندامانی بۆردەکەی ناساند بریتی بوون لە ''فوئاد مەجید میسری، ئاسۆ کەمال، گۆنا سەعید، د. شێرکۆ کرمانج، د. سالار باسیرە، ڕیبوار ئەحمەد، فتاح زاخۆیی، شێرزاد حەسەن و بەھار مونزیر'' و باسی کرد کە ژمارەی بۆردەکە بەپێی پێویستی و ئامادەییەکان زیاد دەکرێ و دەرگا لەبەردەم بەشداریدا کراوەیە و دواتریش باسی لە دەستەکانی بواری کاری فکر و ڕۆشنگەری و ڕاگەیاندن و یاسا و کەمپینەکان و کاری دەرەوەی وڵاتی کرد و داوای لەبەشداربوان کرد بەپێی تواناییەکانی خۆیان لە ھەر کام لەو دەستانە و بوارانەی کاری ناوەندا بەشداری بکەن.\nلەبەشی دووەمی بەرنامەکەدا نوینەرانی حیزب و ڕیکخراوە جەماوەریی و گرووپی ژنان و کرێکاران و منداڵان و مامۆستا و خوێندکارانی زانکۆ و کۆلیژەکان و نووسەران و ڕۆشنفکران و چالاکوانانی بواری ماف و ئازادییەکانی خەڵکی کوردستان پەیامی پشتیوانی خۆیان لە ناوەندی سێکولار لە کوردستان پێشکەش کرد و بەشداربوان بۆچوون و پێشنیارەکانیان بۆ پێشخستنی ناوەندەکە و مەیدانەکانی کار و چالاکی خستەڕوو و تاوتوێی پڕۆژەی سیکۆلاریان کرد.\nزۆربەی ئامادەبوانی ناو ھۆڵی دانیشتنەکە ئەندام بوون یاخود بەشداربونی خۆیان لەو پڕۆژە یەدا ڕاگەیاند و دواتر وڵامی پرسیارەکان لە لایەن پانێلەکەوە درایەوە بە ئامادەبوان، کەناڵەکانی ڕاگەیاندن بە پەخشی ڕاستەوخۆی بەشێک لە بۆنەکە و چاوپیکەوتنی بۆردی ناوەندی سێکولار و دانانی بەرنامەی تایبەت بە ناساندنی ئامانج و کارەکانی ناوەندەکە رۆڵێکی گرنگیان گێڕا لە بڵاوبونەوەی ھەواڵی ڕاگەیاندنی ناوەندەکە و ناساندنی بە ڕای گشتی.


به‌غدا له‌باره‌ى بۆردومانكردن بنگه‌يل سه‌ربازێ باڵيۆز ئه‌مريكا چڕێ - شـه‌فـه‌ق نيـوز\nهــــه‌واڵ عــیراق به‌غدا بنگه‌يل سه‌ربازێ باڵيۆز ئه‌مريكا\nشه‌فه‌ق نيوز/ محه‌مه‌د عه‌لى ئه‌لحه‌كيم وه‌زير خارجيه‌ى عراقى، له‌باره‌ى بۆردومانكردن بنگه‌يل سه‌ربازى حه‌شد شه‌عبى ك خرياسه وه‌رپرسيارێتى ئسرائيل، براين مه‌كفيته‌رز وه‌ڕيخه‌ر كاره‌يل باڵيۆزخانه‌ى ئه‌مريكا له به‌غدا چڕێ.\nله‌و باوه‌ته‌و، باڵيۆزخانه‌گه له به‌ياننامه‌يگ وت: ئه‌لحه‌كيم له‌وه‌ر نه‌وين باڵيۆز ئه‌مريكا له عراق، مه‌كتفه‌رز چڕيه و ئاگادارى كردگه له پابه‌ندبوين وه خاڵه‌يل ريككه‌فتن ستراتيجى وه‌ل عراق له بواره‌يل ئه‌منى و ئابورى وه‌و شيوه‌گ بدێده مايه‌ى پته‌وكردن هاريكارى هاوبه‌ش له‌ناونى هه‌ردوگ وڵات له كه‌رته‌يل جياجيا.\nبه‌ياننامه‌گه له زووان وه‌زيريشه‌و وت: عراق پابه‌نده وه نه‌ريت هاوسايه‌تى وه‌ل هاوسايه‌يلى وه‌و شيوه‌گ ئاسايش عراق و ناوچه‌گه بپاريزيه‌ێد و يه‌يش ده‌رخست ك عراق مه‌يدانيگ نيه ئه‌را جه‌نگ و ناكووكى، به‌ڵكوو مه‌يدانيگه ئه‌را بنياتناين و گه‌شه‌كردن.\nچه‌كداره‌يل نه‌ناسرياێ كوشتاريگ رخه‌وبه‌ر ده‌رهه‌ق خيزانيگ له به‌غدا ئه‌نجام دان\nسەلاحەدین بەشیگ قەیەغە لە روژەیل جەژن وەکارتیرێد


21:06 - 17 خاکەلێوه 2715\nبەپێی راپۆرتی ماڵپەڕی کوردستان میدیا، دادستانی دادسەرای نیزامیی زاهیدان سەرەڕای کێشەی جەستەیی و پێویستی بە پێڕاگەیشتنی پزیشکی لە دانی مەرەخەسی بە محەممەدئەمین ئاگووشی، زیندانیی سیاسیی کوردی بەندکراو لە زیندانی ناوەندیی زاهیدان، دژایەتی دەکات.\nلەو پەیوەندییەدا، دادستانی شاری میناب و ناوەندە ئەمنییەتییەکانی رێژیمی ئێران لە کوردستان، سەرەڕای ئەوەیکە ئەفشین سۆهراب‌زادە زیندانیی سیاسیی کوردی خەڵکی کرماشان تووشی شێرپەنجە بووە و پێویستی بە سەردانی پزشک هەیە، لە دانی مەرەخەسی بە ناوبراو دژایەتییان کردووە.\nلەلایەکی دیکەوە لەو پەیوەندییەدا، محەممەدحوسێن رەزایی زیندانیی سیاسیی کورد لە زیندانی میناب، سەرەڕای ئەوەیکە پزشکی ناوبراو رایگەیاندبوو کە دەبێت بۆ ماوەی سێ مانگ لە دەرەوەی زیندان ئیستراحەت بکات، بەڵام مەرەخەسیان بە ناوبراو نەداوە و رۆژی شەممە رێکەوتی ١٥ی خاکەلێوەی ١٣٩٤ی هەتاوی دوای نەشتەرگەری بۆ زیندانی میناب گەڕێندراوەتەوە.\nلە درێژەی نەدانی مەرەخەسی بە زیندانیانی سیاسیی کورد، کەمپەینی بەرگری لە زیندانیانی سیاسی و مەدەنی رایگەیاندووە: لە حاڵێکدا ماوەی زیندانییەکی سیاسیی کورد بە ناوی کەریم مووسازادە کۆتایی پێهاتووە، بەڵام بەرپرسانی زیندان ناوبراویان ئازاد نەکردووە.


یارییە دۆستانەکان - فینلاند vs بێلاڕوس - Soccer - Yariga - Results, fixtures, tables and statistics\nئەڵمانیا vs. سعودیە پۆڵاند vs. چێلی هەنگاری vs. ئوستراڵیا سربیا vs. بۆلیڤیا ئێستوانیا vs. مەغریب فینلاند vs. بێلاڕوس سوێد vs. پێرو دێنمارک vs. مێکسیکۆ تونیسیا vs. ئیسپانیا فرانسا vs. ئەمێریکا\nفینلاند vs بێلاڕوس 2-0\nڕاتینان ستادیۆن (Tampere (Tammerfors))\nJ. Uronen (G) 7' (دروستکرا لە لایەن: R. Karjalainen)\nM. Yaghoubi (G) 75'\nA. Durieux (LUX)\nC. Ries (LUX)\nD. Mateus Santos (LUX)\n'46 بۆ I. Shitov\n'64 بۆ A. Pavlovets\n'54 بۆ R. Schüller\nY. Schikavko (BLR)\n'46 بۆ S. Dragun\n'75 بۆ S. Skrabb\n'68 بۆ I. Stasevich\n'46 بۆ M. Yaghoubi\n'79 بۆ س. کیسلیاک\n'81 بۆ B. Sadik\nO. Veretilo (BLR)\n'46 بۆ M. Volodko\nR. Karjalainen (FIN)\n'90 بۆ T. Lam\n'64 بۆ A. Granlund\nد. باگا (BLR)\nH. Toivomäki (FIN)\nP. Savitskiy (BLR)\nJ. Pirinen (FIN)\nM. Shvetsov (BLR)\n'46 بۆ Y. Schikavko\n'46 بۆ S. Matveichyk\nM. Yaghoubi (FIN)\n'46 بۆ P. Soiri\n'46 بۆ O. Veretilo\n'54 بۆ G. Kamara\n'64 بۆ J. Raitala\nA. Pavlovets (BLR)\n'64 بۆ د. پۆلیاکۆڤ\n'68 بۆ Y. Kovalev\n'75 بۆ R. Lod\n'79 بۆ A. Karnitskiy\n'81 بۆ T. Väyrynen\n'90 بۆ R. Karjalainen\nM. Kanerva (FIN)\n18 J. Uronen 7'\nڕاهێنەر: M. Kanerva\n12 D. Scherbitski گ\n7 Y. Schikavko\n9 Y. Kovalev\n13 M. Skavysh 25'\n20 D. Laptev\n21 O. Veretilo\n23 د. باگا\n12 A. Jaakkola گ\n23 W. Viitala گ\n2 A. Granlund بۆ J. Raitala 64'\n5 H. Toivomäki\n9 B. Sadik بۆ T. Väyrynen 81'\n10 M. Yaghoubi بۆ P. Soiri 46' 75'\n11 R. Schüller بۆ G. Kamara 54'\n17 S. Skrabb بۆ R. Lod 75'\n19 T. Lam بۆ R. Karjalainen 90'\n2 S. Dragun بۆ Y. Schikavko 46'\n4 I. Shitov بۆ S. Matveichyk 46' 68'\n6 A. Pavlovets بۆ د. پۆلیاکۆڤ 64'\n15 س. کیسلیاک بۆ A. Karnitskiy 79'\n18 M. Shvetsov\n19 M. Volodko بۆ O. Veretilo 46'\n22 I. Stasevich بۆ Y. Kovalev 68'\n15/10/18 NAT فینلاند 2 - 0 یۆنان بینینی ڕووداوەکان زانیاری زیاتر لەسەر ئەم یارییە\n15/11/18 NAT یۆنان 1 - 0 فینلاند بینینی ڕووداوەکان زانیاری زیاتر لەسەر ئەم یارییە\n18/11/18 NAT هەنگاری 2 - 0 فینلاند بینینی ڕووداوەکان زانیاری زیاتر لەسەر ئەم یارییە\n08/01/19 NFF سوێد 0 - 1 فینلاند بینینی ڕووداوەکان زانیاری زیاتر لەسەر ئەم یارییە\n11/01/19 NFF فینلاند 1 - 2 ئێستوانیا بینینی ڕووداوەکان زانیاری زیاتر لەسەر ئەم یارییە\n23/03/19 ECQ ئیتالی 20 : 45 فینلاند زانیاری زیاتر لەسەر ئەم یارییە\n26/03/19 ECQ ئاڕمێنیا 18 : 00 فینلاند زانیاری زیاتر لەسەر ئەم یارییە\n05/09/19 ECQ فینلاند 20 : 45 یۆنان زانیاری زیاتر لەسەر ئەم یارییە


◄ نتیجه: Found 166, page 1 of 17 Items per page: 🗐 1 🗐 5 🗐 10 🗐 25 🗐 50 🗐 100\n📝 16 هاووڵاتیی خەڵکی مەریوان دەسبەسەر کراون وەڵگەنۆمەل\n📅 زمان اضافه کردن Nov 21 2019 9:15AM\n👁 اێ بەخشە 1,955 گل سئرکریائە(دێینە)\nبەپێی ڕاپۆرتی ئاژانسی هەواڵدەریی کوردپا، لە یەکەم [ فرەتر(ویشتر)... 👁] ✖ ✖ 0 1 ✔ 99% ✍ ج.ع.ئـ. 21-11-2019 9:15:32\n👫 ئازاد مەریوانی زنی نۆیسە (ژیان ناۆمە)\nیەکێک بووە لە پێشمەرگەی مەفرەزە سەرەتاییەکانی باشو [ فرەتر(ویشتر)... 👁] ✖ ✖ ✖ 0 0 ✖ 54% ✍ هـ.ب. 29-11-2010 16:36:11\n✌ ئاسۆ مەریوان شەهیەل\n📅 زمان اضافه کردن Jul 1 2015 8:40AM\n👁 اێ بەخشە 4,897 گل سئرکریائە(دێینە)\nرۆژی 25-06-2015 لە هێرشەکەی داعش بۆسەر کۆبانێ شەهی [ فرەتر(ویشتر)... 👁] ✖ ✖ ✖ 0 0 ✔ 68% ✍ هـ.ب. 1-7-2015 8:40:24\n✌ ئامینە یاڵمز (رێدور گزگۆر مەریوان) شەهیەل\n📅 زمان اضافه کردن Jun 5 2016 6:50AM\n👁 اێ بەخشە 5,642 گل سئرکریائە(دێینە)\nناوی ڕێکخراوەیی: رێدور گزگۆر مەریوان ناو و پاشناو [ فرەتر(ویشتر)... 👁] ✖ ✖ 0 0 ✔ 80% ✍ م.ب. 5-6-2016 6:50:56\n🏰 ئەحمەواوا- مەریوان جاگەل\n👁 اێ بەخشە 1,720 گل سئرکریائە(دێینە)\nیەکێکە لە گوندەکانی شاری مەریوان سەر بە پارێزگای ک [ فرەتر(ویشتر)... 👁] ✖ ✖ ✖ 0 1 ✔ 76% ✍ ج.ع.ئـ. 3-6-2020 12:21:36\n📊 ئەرکەکانی شارەوانی مەریوان-ی ڕۆژهەڵاتی کوردستان کەوتووتە سەرشانی هاووڵاتیان آمار و گەپ آزمایی\n📅 زمان اضافه کردن Oct 5 2018 4:31PM\n👁 اێ بەخشە 3,760 گل سئرکریائە(دێینە)\nشارەوانی مەریوان یەکێک لەو شارەوانییانەی شارەکانی [ فرەتر(ویشتر)... 👁] ✖ ✖ 0 1 ✔ 99% ✍ هـ.ب. 5-10-2018 16:31:56\n🏰 ئەسراوا- مەریوان جاگەل\n👁 اێ بەخشە 1,661 گل سئرکریائە(دێینە)\nیەکێکە لە گوندەکانی شاری مەریوان سەر بە پارێزگای ک [ فرەتر(ویشتر)... 👁] ✖ ✖ ✖ 0 2 ✔ 76% ✍ ج.ع.ئـ. 3-6-2020 12:21:36\n📝 ئەنجومەنی سەوزی چیا ڕاگەیەنراوێکی دەربارەی شەهید بوونی 4 ژینگەپارێزەکەی مەریوان بڵاوکردەوە وەڵگەنۆمەل\n📅 زمان اضافه کردن Aug 27 2018 9:20AM\n(شەهید لووتکەی هەڵوێستی ئینسانە جەماوەری بە شەرەف [ فرەتر(ویشتر)... 👁] ✖ ✖ ✖ 0 1 ✔ 93% ✍ هـ.ب. 27-8-2018 9:20:13\n📝 ئەنجومەنی مامۆستایانی کوردستان_مەریوان پێداگری لە سەر ئازادکردنی زیندانییانی سیاسی و عەقیدەتی بە هۆی ڤایرۆسی کۆرۆنا کرد وەڵگەنۆمەل\n📅 زمان اضافه کردن Mar 18 2020 12:43PM\nبەیاننامەی ئەنجومەنی سێنفی مامۆستایانی کوردستان_مە [ فرەتر(ویشتر)... 👁] ✖ ✖ 0 1 ✔ 99% ✍ ب.ج. 18-3-2020 12:43:28\nشؤمارە عەسگەل 64,420\nفایل های مرتبط 53,099


میدیاكار و ئەكادیمیستەكان رەوتی 28 ساڵی تــــەمەنی كوردستانی نوێ هەڵدەسەنگێنن – Knwe.org\nسەرەکی » راپۆرت » میدیاكار و ئەكادیمیستەكان رەوتی 28 ساڵی تــــەمەنی كوردستانی نوێ هەڵدەسەنگێنن\nلە گەڵ گەشە و پشێویی میدیایی و گێژاوی قەیرانی داراییدا\nمیدیاكار و ئەكادیمیستەكان رەوتی 28 ساڵی تــــەمەنی كوردستانی نوێ هەڵدەسەنگێنن\nبێگومان ڕۆژنامەی كوردستانی نوێ مێژوویەكی پڕشنگداری هەیە لەنێو میدیای كوردیدا، بەتایبەت میدیای نوسراو یاخود كاغەز، لەدوای ڕاپەڕینە مەزنەكەی ساڵی 1991 وەكو یەكەمین ڕۆژنامەی كوردی لە 12/1/1992 دەستی بە بڵاوكردنەوە كرد، سەڕەڕای كۆمەڵێك ئاستەنگی و بەربەست و تێپەڕاندنی چەندین لەمپەڕ توانی بەردەوام بێت و لە ئێستادا مۆمی 28 ساڵەی دادەگیرسێنێت.\n*هەروەكو دەبینین میدیای ئەلەكترۆنی رۆڵێكی كاریگەرتری هەیە وەكو لە میدیای كاغەز، كەواتە دەبێت میدیای نووسراو چۆن هەنگاوی بەردەوام بوون و پێشەنگبوونی بدات لە گەیاندنی هەواڵ و زانیارییەكاندا؟\nراستە میدیای ئەلیكترۆنی و سۆشیال میدیا كاریگەریی زۆرتری هەیە، بەڵام لە دیدی منەوە ئەم میدیایە نەك هەر نەیتوانیووە رێوشوێن دابنێت و كاریگەریی دابنێت، بەڵكو زۆرجار كێشە و پشێویی زۆر گەورەی سیاسی و كۆمەڵایەتی دروستكردووە، زۆربەی سەرچاوەكانی نادیارن و بەرپرسانە مامەڵە ناكەن، كە ئەوەش بووتە هۆی تێكدانی شیرازەی كۆمەڵگە و خێزان و ململانێی سیاسی و تووندكردنەوەی كێشە و ململانێكانی كۆمەڵگەو ململانێی حزبی.\nبەداخەوە ئەوانەش بە بڕوای من حزبەكان لێی بەرپرسیارن، هەر كێشەیەك لەو بارەیەوە هەبێت زۆرتر یەكێتی و پارتی لێی بەرپرسیارن، چونكە ئەوان حزبی حوكمڕان و دەسەڵاتدارن و ئیمكانیاتی زۆرتریان لەبەردەستدایە، میدیای سێبەریش ئەوان دەستپێشخەربوون، دواتر گۆڕان و كۆمەڵ و یەكگرتوو، هەموو هێزە سیاسییەكان بەرپرسیارێتیان كەوتووەتە سەرشان لەو بوارەدا، بەڵام لەگەڵ ئەوەشدا من دەمەوێت بڵێم كە لەسەرتاسەری جیهاندا بەشێك لە میدیای كاغەزی دنیا داخراون یان پاشەكشەیان كردووەو بوونەتە میدیای ئەلەكترۆنی، بەڵام لە كوردستان میدیای چاپكراوو كاغەزی هێشتا توانیوییەتی جێگە و پێگەی خۆی بپارێزێت، بەڵام بێگومان ئەوە راستە میدیای بینراو یان تەلەفزیۆن رۆڵ و گرنگی زۆرتری پەیداكردووە، بۆیە حزبی سیاسی تەنانەت كەناڵەكانی تر كە سەربەخۆن، پارەو خەرجیی لە تەلەفزیۆن زۆرتر سەرف دەكەن بە بەراورد لەگەڵ داخستن و كەمبوونەوەی میدیای كاغەزی و بیستراو.\nرۆژنامە و رادیۆ لە هەرێمی كوردستان وەكو وتم: نزیكەی 830 كەناڵ داخراون، بەپێچەوانەوە رێژەی تەلەفزیۆنە ئاسمانی و لۆكاڵییەكان رۆژ بەڕۆژ زیاددەكەن، ئەمانە بەڵگەن بۆئەوەی كە تەلەفزیۆن و میدیای ئەلەكترۆنی رۆڵی زیاتری هەیەو كاریگەرییان هەیە، بەڵام لەكوردستان رەنگە خراپترین جۆری میدیابن كە كێشەی زۆریان دروستكردووەو بەرپرسیارێتیان هەڵنەگرتووە. چ سۆشیال میدیا بێت یاخود میدیای ئەلەكترۆنی بووبێت.\n*ڕۆژنامەی كوردستانی نوێ كۆمەڵێك پاشكۆ دەردەكات مەبەست لە دەرچوواندنی ئەو پاشكۆیانە چین؟ گۆڕانكاریی لە رۆژنامەكە بۆ ساڵی ئایندە چی دەبێت؟ ئەو گلەیی و رەخنانەی ئاڕاستە رۆژنامەی كوردستانی نوێ دەكرێت، تاچەند هەوڵ دەدەن رەچاوی بكەن و لەبەرنامەی كاری داهاتوودا كاریان لەسەر بكەن؟\nمن سەرەتا دەمەوێت بڵێم ئەو تێبینیەی د. ئاشتی حەمە ساڵح وەردەگرم، راست دەكات، دەبێت ڕۆژنامەی كوردستانی نوێ بۆ بەشەكانی راگەیاندن لە زانكۆ و پەیمانگاكان بنێرین، چونكە لە ئەنجامدا ئەوان كوردستانی نوێ هەڵدەسەنگێنن و لەگەڵ خوێندكارەكانیاندا گفتوگۆیان لەسەر دەكەن، من داوایەكیشم هەیەو ئەو كتێب و توێژینەوانەی لەسەر كوردستانی نوێ كراوەو دەكرێت، یان كوردستانی نوێ بەشێك دەبێت كە تێیدا بۆ نموونە رۆژنامەی كوردستانی نوێ و خەبات یان هەر رۆژنامەیەكی رۆانە یان هەفتانەی تر كە لە كوردستان دەردەچێت، بگاتە دەستی ئێمە یان هاوكاربین لە چاپكردنیدا بۆئەوەی سوودێكیش بە ئێمە بگەیەنێت، چونكە ئەوان زیاتر لەلایەنی ئەكادیمییەوە دەڕواننە رۆژنامەی كوردستانی نوێ و سەیری لایەنداریی ناكەن، بەڵكو ئێمە چۆنین بەو جۆرە نیشانمان دەدەن، بۆیە پێچەوانەی ئەو بۆچوونەی من هەمە، كوردستانی نوێ بەبێ بەرامبەر دابەش ناكەم، بەڵام بۆ ئەوان وەكو پیشەیەكی راگەیاندن دەبێت جێبەجێی بكەین.\nسەبارەت بە پاشكۆكان من تێڕوانینێكم هەیە، رەنگە ئەمە ئەزموونێكی بچووكی من بێت لەبواری رۆژنامەنووسیدا، پێموایە رۆژنامەی رۆژانە كوردستانی نوێ بێت یان هەر رۆژنامەیەكی تر بێت، رۆژنامەكە بەگشتی دەردەچێت، هەواڵی رۆژنامە مردووە، چونكە 24 كاتژمێر تەلەفزیۆن و رادیۆ و سایت و سۆشیال میدیا هەواڵەكە دەگوازێتەوە، ئەو تەكنۆلۆژیا جیاجیایانەی هەیە، وایكردووە هەواڵ ئەو بایەخەی نەماوە كە لە رۆژنامە بڵاوی بكەیتەوە، جگە لەو هەواڵانەی كە تایبەتە بە خۆت، بۆ نموونە هەواڵێك لای من هەیە لە كوردستانی نوێ بڵاوی دەكەمەوە، لای هیچ دەزگایەكی تر نییە.\nبەڵام هەموو ئەو رووداوانەی كە روودەدەن و ئاشكران بۆ نموونە ئەمڕۆ كۆبوونەوەیەك دەكرێت لە مەكتەبی سیاسی یان كۆبوونەوەی حزبەكان، خەڵك دێتە كوردستان، بۆیە بەبڕوای من هەواڵ لە رۆژنامە نەماوە، هەمیشە پێناسەم بۆ رۆژنامە لەئێستادا ئەوەیە كە رۆژنامە گۆڤارێكی رۆژانەیە.\nزۆرجار گلەیی دەكرێت لە كوردستانی نوێ یان لە ڕۆژنامە حزبییەكان. بێگومان گلەییەكە دووسەرەیە، یەكێكیان ئەوەیە بۆ هەواڵی بەرپرسەكان و هەواڵە فەرمییەكان بڵاونابێتەوە، لەهەمان كاتیشدا بۆ هەواڵی گشتی رۆژانەی سیاسیی بڵاونابێتەوە. هۆكارەكە ئەوەیە ئەو هەواڵە بۆیە بڵاوی ناكەمەوە لە هەموو شوێنێك بڵاوبووەتەوە، تەنها شتێك دەتوانم بكەم ئەویش ئەوەیە بەدواداچوون بكەم، یان بەشێوەی راپۆرتە هەواڵ یان دیوی ئەو هەواڵە باس بكەم، زۆرجار گلەیمان لێدەكەن دەڵێم هەواڵێك بۆ بڵاودەكەنەوە كاتێك لەگەلی كوردستان و پیوكەی میدیاو رادیۆ بڵاوبووەتەوە، خۆ ئەوانیش بەشێكن لە راگەیاندنی یەكێتیی نیشتمانیی كوردستان. بەداخەوە چینی سیاسەتمەدار و خەڵك لێی تێناگەن، لە راستیدا رۆژنامە ئیتر هەواڵی نەما، دەڵێن ئەو هەواڵە بۆ بڵاونەبووەتەوە راستە ئەو هەواڵە بڵاونەبووەتەوە، بەڵام راپۆرتێك لەسەر ئەو هەواڵە بڵاوبووەتەوە، ئەمە دیوێك. دیوێكی تر بەشێك لەو كارانەی ئێستا رۆژنامەی كوردستانی نوێ بڵاوی دەكاتەوە وەكو پاشكۆ، بەبڕوای من پیشەی ئیتیكی كوردستان نوێ جێبەجێ دەكەین، وەكو ئەوەی من دەڵێم رۆژنامە گۆڤارێكی رۆژانەیە، ئەگەر مانێشت و ناوەڕۆكەكەی سەیر بكەین، زیاتر ئەركی ئیتیكی رادەربڕینە، بۆ نموونە؛ پاشكۆ لەسەر ئابووریی یان لەسەر پاشكۆی رەوتەكان لەسەر سیاسەتی گشتی عیراق یان هەرێم و نێودەوڵەتی، یان پاشكۆ ئەدەبییەكان كە تەحلیلی رۆژنامەی پێدەكەین، ئەمە بەئەركێكی رۆژنامەنووسی دەبینین، چونكە وەكو وتم هەواڵ لە رۆژنامەدا مردووە، بەلایەنی كەمەوە ئەو ماوەیەی لە رۆژنامەی كوردستانی نوێ كاردەكەم، نابێت داوا لە رۆژنامەكە بكەم ئەو هەواڵانەی لە پیوكەی میدیا و گەلی كوردستان و ڕادیۆ بڵاودەبێتەوە، جارێكی دیكە لە كوردستانی نوێ بڵاوببێتەوە، دەمێنێتەوە سەر دیوێك كە باسی بكەین بەشی زۆری ئەم پاشكۆیانەی كە دەردەچن ئێمە وەكو كوردستانی نوێ ئەركی چاپكردنی لە ئەستۆی خۆمانە، لەڕاستیدا بە هیمەتی ئەو خەڵكانە كە هاوكاریی كوردستانی نوێ دەكەن، هیچ كاتێك كوردستانی نوێ بەقەدەر ئێستا هاوكاری خۆبەخشانەی نەبووە، لەكوردستاندا لە د.ئاشتییەوە تا زۆر كەسی تر بەشێوەی جیاجیا هاوكاریی كوردستانی نوێ دەكەن، بە گفتوگۆ یان بەقسە یان بە بەشدارییان ئەو پاشكۆیانەی لە كوردستانی نوێ دەردەچن 90%ی پاشكۆی خۆبەخشانەیە لەو هاوكارییانەی كە كردوویانە، بۆیە ئەو دیوە زۆر گرنگە كە رەچاوی بكەین كە ئەم كارانە ئیشی زۆرێك لە هاوكارەكانی رۆژنامەی كوردستانی نوێیە، كە كەسانی بێلایەن و كەسانی حزبیشیان تێدایە، تەنانەت لە حزبەكانی تریشی تێدایە كە هاوكاریی كوردستانی نوێ دەكەن وەكو پیشەیەكی رۆژانەی، كە موڵكی نەتەوەوەیەكە و تەنها هی حزبێك نییە. دیوێكیان كە من دەمەێت ئاماژەی پێبدەم لەم بەرنامەیەو سەدان بەرنامەی تر و كۆنفرانس و سیمیناردا، دەتوانین چەندین تێبینی و بیرۆكە بدەین بە كوردستانی نوێ، بەڵام هەمیشە مام جەلال وەكو سەرۆك كۆمارو سكرتێری ی.ن.ك و وەكو خەمخۆرێكی رۆژنامەنووسان، مام جەلالی رۆژنامەنووس كە هەموو جارێك كۆبوونەوەی پێدەكردین، ئەو قسەیەی ناپلیۆنی بەنموونە دەهێنایەوەو دەیوت: ناپلیۆن بە سەربازەكانی خۆی وتووە بۆچی ئەم شەڕەتان دۆڕاند؟ دەڵێن زۆر هۆكار هەیە، و دەڵێت هۆكاری یەكەم بڵێ، سەركردە سەربازییەكەش دەڵێت: هۆكاری یەكەم فیشەكمان نەمابوو، ناپلیۆنیش دەڵێت: ئیتر هۆكارەكانی تر باس مەكە.\nمام جەلال هەمیشە دەیوت هۆكاری یەكەم فیشەكە كە بارودۆخی دارایی خراپ بوو، بێگومان وڵات خراپە، ئەمە گلەیی شەخسی نییە، یان گلەیی رۆژنامەی كوردستانی نوێ نییە كە بارودۆخی دارایی خراپ بوو بە هەموو ئەو دیوانەی قسەمان لەسەری كرد، كوردستانی نوێشی گرتۆتەوە، ئێستا كوردستانی نوێ گەڕاوەتەوە بۆ فۆناغی یەكەمی خۆی كە ئیشكردنی پێشمەرگایەتییە، ئەو شتەی كە رۆژنامەی بەرپرسیار دەیكات، بریتییە لەكاری پێشمەرگانە، ئێستا كوردستانی نوێ ئەوە دەكات، ژمارەی كارمەندەكانی كوردستانی نوێ زۆر كەمترە لەو پاشكۆیانەی كە دەریدەكات، ژمارەی ئەو كەسانەی لە كوردستانی نوێ كاردەكەن، زۆر كەمترن لەوەی كە رۆژنامەیەكی رۆژانە دەبێت كاری تێدا بكات، ژمارەی ئەو كەسانەی لایەنی سیاسی و كۆمەڵایەتی و رۆشنبیریی رۆژنامەیەكی رۆژانە پێویستی پێیەتی، زۆر كەمترە لەوەی لە كوردستانی نوێ هەیە، ئەوەی كە هەیە ئەو هاوپەیمانێتییەیە كە وا ناومان لێناوە، هەوڵدەدەین شێوازی ئیشكردمان فروانتر بكەین، لە ساڵۆنەوە هەتا نێتۆرك و سۆسیال میدیاكە، ئەمە لەبەرنامەی داهاتووماندایە لە بۆشایی بارودۆخی ئابووریی بۆ كوردستانی نوێ و میدیای یەكێتی، ئێمە هەوڵدەدەین ئەو لایەنانە چارەسەر بكەین.\n*ڕۆژنامەی كوردستانی نوێ تاچەند گرنگیی بەبوارو مەسەلەكانی ژنان داوە؟\nئاشتی حەمە ساڵح:\nزۆرێك لە ژمارەكانی رۆژنامەی كوردستانی نوێ ناگاتە دەستم، لەبەرئەوە ناتوانم بەشێوەیەكی ورد باسی بكەم، ئەوەندەی كە دەیبینم ناوەناوە ژن كاری تێدا دەكات، بەڵام هێشتا ئەوە ناگاتە ئەوەی بڵێن رێژەی ژن لە كوردستانی نوێ رێژەیەكی باشە، لەبەرئەوە ژنان گەورەترین پێگەی ئەم كۆمەڵگەیەی ئێمەن، بەتایبەتی كۆمەڵگەی كوردی كە ئێستا دەسەڵاتێكە لە قۆناغی ئینتیقالی رزگاریی بووە، لەو قۆناغی ئینتیقالییە هێشتا كێشەی ژن بەرەو زیادبوون دەچێت، ژنان پێویستە لەوە زیاتر ئاوڕیان لێ بدرێتەوە و كارا بكرێن لە دەزگا میدیاییەكان و رۆڵی چالاكیان پێبدرێت ئەو رۆڵە و پێگەیەی ژن دەگۆڕێت لە كۆمەڵگەدا، لە پێگەیەكی ناچالاكەوە بۆ پێگەیەكی چالاك، ناكرێت بڵێن تەنها بە وتارێك و ستوونێكی رۆژنامەوانی لەناو رۆژنامەی كوردستانی نوێ، هەموو خواستەكانی هاتبێتەدی، بەڵكو تەنها ریپۆرتاژی لەسەر دەكرێت و هەواڵ لەسەر كێشەكان دەكرێت، وەكو كاك سترانیش ئاماژەی پێكرد، بەدڵناییەوە هەواڵ لە هەر رۆژنامەیەكی رۆژانە بەهایەكی ئەوتۆی نەماوە، لەبەرئەوەی لە شوێنی تر وەردەگیرێت، بەزووترین كات كۆن دەبێت، چەند نوێ و گرنگ بێت، هەر كۆن دەبێت لەچاو ئەو هەواڵانەی لە سۆشیال میدیاو میدیای بینراودا بڵاودەكرێتەوە.\nكێشەی ژن و لاوازیی پێگەی ژن جیهانییە، بۆیە دەكرێت رۆڵی زیاتریان پێبدرێت و ئەركەكانیان دابەشبكرێت لەناو میدیای كوردیدا، بەتایبەتی میدیای نووسراو كە میدیایەكی قورسە بەو واتایەی میدیای نووسراو لە میدیای بینراو قورسترە، زۆركەس دەڵێن میدیای بینراو قورسترە، ئەوەی كە ئێمە پێی گەیشتووین، میدیای نووسراو نووسینە، چونكە زمانی نووسین زۆر قورسترە لە زمانی گفتوگۆ، بۆنموونە لە میدیایەكی بینراوەوە قسە دەكەیت كێشە نییە ئەگەر هەڵەیەكیش بكەیت تێپەڕ دەبێت، بەڵام نووسراو ئەمانەتەو دەمێنێتەوە، رۆژانە ئەم رۆژنامەیە دەگاتە دەستی هەموو كەسێك، واتە لە ئەرشیفی ئەو میللەتەدا دەمێنێتەوە هەتا هەتایەو توێژینەوەی لەسەر دەكرێت و دەخرێتەوە بەر باس.\nزمانی نووسین دەبێت زۆر رەوان بێت، بێگومان دەبێت لە زمانی قسەكردن جیاواز بێت، ئەو كەسەی لە میدیایەكی نووسراودا قسەدەكات، یان دەنووسێت، دەبێت زمانزان بێت، زمانی كوردی زۆر پاراو بێت، زمانە بیانییەكانیش بزانێت، هەروەها كەلتورو پێكهاتەی زۆربەی زمانەكان بزانێت، بەتایبەتی لەمڕۆدا بۆئەوەی بتوانێت شتێكی باش بنووسێت و رەخنەی زۆری نەیەتەسەر، لەناو ستوونێك كە كەسێك دەینوسێت. ئەوەی ئەمڕۆ گرنگە، ژنی میدیاكار ئیشی لەسەر بكات، رۆڵە چالاكەكانە، بۆ نموونە لەبواری نووسینی فیكردا كۆمەڵگەی ئەمڕۆی ئێمە پێویستی بە فیكرە، ژن بەرەو كوێ ئاڕاستە دەكات؟ هەر ئەوە گرنگ نییە ستوونێك یان وتارێك بنووسێت، دەبێت ئاڕاستەیەك دابنێت و بزانێت ژن بەرەو كوێ دەبات كاتێك كە رۆشنبیریی پەرشوبڵاو دەبێت لەكۆمەڵگەدا، ئەوكات هیچ كەسێك ئاڕاستەی خۆی نازانێت، بەڵام میدیای كوردی لەمەدا شكشتی هێناوە، بەتایبەتی میدیای بینراو، زۆرجار ژن دەكرێتە كەرەستەو وەكو كاڵایەك تەماشا دەكرێت، هەتا ژنەكە خۆی رۆڵێكی خراپ بە ژن دەدات. لە میدیای نووسراویشدا دەبێت ئاراستەی ژن دیار بێت، كاتێك كە ریپۆتاژێك دەكەیت لەسەر كێشەی ژنێك لە هەرێمی كوردستان، نابێت وابكەیت ئەم ژنە بارودۆخی خراپتر ببێت، ئاڕاستەی كاری و دەركەوتنی و ئەو خزمەتكردن و رۆڵەی ژن دەیبینێت لە كۆمەڵگەدا بەرەو خراپتر ببەیت و پیاوان و كۆمەڵگەی لێ هان بدەیت.\nلەبەرئەوە دەبێت ژن ئاراستەو هەڵوێستی هەبێت لەسەر كێشەكان، كاتێك دەبینیت لە 1990 بۆ ئێستا ژن كاردەكات لە رێكخراوەكاندا، دەیان رۆژنامەیان هەیە، بەڵام ژیانی ژن بەرەو خراپتر دەڕوات، هۆكاری ئەوەیە كە ئەم میدیایە نەبیستراوە، یان ئەو قسانەی كراوە ئاستی بیستنیان نییەو خەڵك متمانەی پێی نییە و ناتوانێت متمانە بۆ خەڵك دروست بكات.\nهەر لێرەوە دەمەوێت بە كاك ستران و دەستەی بەڕێوەبەرانی بڵێم زۆر گرنگە بۆ ئەمساڵ تیۆری گەشە بەكاربهێنن بۆئەوەی بەها بچەسپێنن، هەواڵەكانی كۆمەڵگە بكەن، لە سیاسەت و ئابووریی ژنەوە، زۆربەی زۆری كێشەكانی ژنان لەمڕۆدا ئابوورییە، كاتێك جیادەبێتەوە گرنگە رۆژنامە بنكۆڵ كاریی بۆ ئەم مەسەلانە بكات كە لە راپۆرتێكدا یان هەواڵێكدا ناتوانێت بەدیاریكراوی هۆكارەكەی بدۆزێتەوە، گەورەترین كێشەی میدیای كوردی ئەوەیە ئیش لەسەر كۆتاییەكان دەكات، ئەوكەسانەی لەسەر كێشەكانی ژنان دەنووسن، دەبێت زۆر بخوێننەوەو كەلتووری گەلان بزانن، ئەو گەلانەی هاوشێوەی میللەتی كورد بوون، بۆ نموونە ئێمە درامایەكی هیندیمان بینی هیندستان كێشەیەكی گەورەی پێگەی ژنیان هەبووە، ئەم فلیمەیان دروستكرد بۆئەوەی رۆڵێك بدەنەوە بە ژن و ژن هەستێننەوە، رۆڵێكی درامی گەورەیان پێدا، بۆیە دەبێت ژن بۆ كێشەو مەسەلەكانی ژنان كاربكات، كاتێكیش ئیش دەكات دەبێت بزانێت ئاراستەی ژن بەرەو كوێ دەبات؟!\n*وەكو لە پێشتریشدا ئاماژەمان پێدا رۆژنامەی كوردستانی نوێ لەدوای راپەڕینەوە، وەكو رۆژنامەیەكی كاریگەر هاتە بەرهەم، لەئێستادا ئەم رۆژنامەیە دەبێت چی بكات تا ئەو مێژووەی بە پڕشنگداریی بمێنێتەوە؟\nد. ئاراز رەمەزان:\nدیارە ئەوەی من تێبینیم كردبێت، لە كوردستان هەموو رۆژنامەكان بەتایبەتی دەمەوێت قسە لەسەر كوردستانی نوێ بكەم، هەموومان هاوڕابووین كە دەستكەوتێكی نیشتمانیی گەورەیەو تەمەنێكی باشی هەیە، دەكرێت كوردو حكومەتی هەرێمی كوردستان بە وریایانەتر مامەڵە لەگەڵ جۆرێك لە دەستكەوتە نیشتمانییەكاندا بكەن، كە بەشێكی میدیاو مەسەلەی ئازادیی رادەربڕینە.\nلەم چوارچێوەیەدا كوردستانی نوێ-یش، یەكێك لە دەستكەوتە نیشتمانییەكان بووە بۆ حكومەتی هەرێمی كوردستان، یەكێك لەو تێبینییانەی كە من لەسەر كۆی رۆژنامەكان هەمە، ئەوەیە كە پڕۆسەی دەركردنی رۆژنامە، كۆكردنەوەی هەواڵ و زانیاریی و دیزایین كردن و ناردنی بۆ چاپخانە نییە، لەدوای چاپكردنی رۆژنامە پێویستمان بە پرۆسەیەكی دیكەیە، كە پرۆسەی بەبازاڕكردن و ماركێتینگە كە ئەمە گرنگترین پڕۆسەیە، لە هەرێمی كوردستان كە بەداخەوە یەكێك لەكێشە هەرە گەورەكانی رۆژنامە و میدیای چاپكراو ئەوەیە كە نەمانتوانیووە میدیا بە ئابووری بكەین، بەگشتی پسپۆڕانی بواری میدیا لەكوردستان و لەوڵاتانی دیكەش كە ئەزموونێكی باشیان هەیە لە بواری رۆژنامەگەریدا، رای جیاوازیان هەیە دەربارەی ئەوەی كە زۆرجار ئابووریی كاریگەرییەكی لایەنداریی لەسەر میدیای چاپ دروست دەكات، بەڵام لەڕووی زانستییەوە پڕۆسەكە پێچەوانەی ئەمەیە، چونكە پێویستە میدیا بە ئابووریی بكرێت، رۆژنامەو گۆڤارەكان بە ئابووری بكرێن و ئێمە پڕۆسەی دابەشكردنی رۆژنامە یاخود ماركێتینگ، واتە پڕۆسەی بەبازاڕكردنی رۆژنامە لە كوردستان، دەتوانین بڵێین هەر نییە.\nرۆژنامەی كوردستانی نوێ لە زۆربەی شارەكاندا بۆ نموونە سلێمانی، رانیە، هەولێر و شارەكانی دیكەش، هەوڵم داوە پارەیەكی زیاتر بدەم بۆئەوەی دەستم بكەوێت و بیكڕم، بەڵام دەستناكەوێ. زۆرجار خەڵك پێویستی بە رۆژنامەیەكە، بەڵام رۆژنامەكە نییە بۆ ئەوەی بیكڕێت. چونكە ئێمە لە پڕۆسەی بەبازاڕكردندا، پڕۆسەیەكی بێهێزمان هەیە، یان هەر نیمانە. هەربۆیە دەكرێت كوردستانی نوێ وەكو مەكتەبی راگەیاندنی یەكێتی لەم بارودۆخەدا یارمەتییەكی زیاتری ئەم رۆژنامەیە بدەن، كاك ستران ئاماژەی بەوەدا دا كە بەشێكی زۆر لە نووسەرەكان یان ئەو كەسانەی لەوێ هاوكاریی ڕۆژنامەكە دەكەن، خۆبەخشانە كار دەكەن. بەداخەوە بۆ حكومەتی هەرێمی كوردستان و یەكێتیش كە دەبوایە كوردستانی نوێ خەمێكی گەورەی ئەم حزبەو ئەم حكومەتە بەتایبەتی وەزارەتی رۆشنبیریی بوایە. بەڵام لەگەڵ ئەوەشدا دەتوانین بڵێین كۆمپانیایەك دروستبكرێت بۆ بەبازاڕكردنی ئەم رۆژنامەیە.\nیەكێك لە تایبەتمەندییەكانی رۆژنامەی كوردستانی نوێ ئەوەیە كە پاشكۆی زۆری هەیەو بابەتی جیاواز بڵاودەكاتەوە، لەوەش گرنگتر ئەوەیە كە ئەو هەواڵ و زانیارییانەی بڵاوی دەكاتەوە، لە سەرچاوەی باوەڕپێكراوەوەیە. هەربۆیە دەكرێت فۆڕمێك لە بەبازاڕكردن بۆ ئەو رۆژنامەیە بدۆزرێتەوە كە بەباشی بیگەیەنێتە دەستی خوێنەر.\n*بەو پێیەی بەڕێزتان جێگری نەقیببی سەندیكای رۆژنامەنووسانی كوردستانیشن، لەماوەی چەند رۆژی رابردوودا ئاماری پێشێلكارییەكانی ساڵی 2018 تان بڵاوكردووەتەوە، دەمەوێت لەبارەی ئازادیی رادەربڕینەوە گفتوگۆ بكەین لەساڵی 1992 رەنگە رۆژنامەی كوردستانی نوێ بە قۆناغێكی سەختدا پێپەڕبووبێت، ئایا ئێستا ئازادیی رۆژنامەگەریی و رۆژنامەنووسی لە چ ئاستێكدایە؟\nئەو ئامارانەی كە بڵاومان كردەوە، ئاماژەیە بۆئەوەی كە هێشتا پێشلێكاریی دژی رۆژنامەنووسان هەیەو بكوژانی رۆژنامەنووسان نەدۆزراونەتەوە، ئەو یاسایانەی كە پەیوەندیی بە كاری رۆژنامەنوسانەوە هەیە، بەپێی یاسای 35ی ساڵی 2007 ، هەم یاسای ژمارە11ی ساڵی 2013 بە دەستهێنانی زانیاریی كە پەیوەندییان بە رۆژنامەیەكی رۆژانەی كوردستانی نوێ-وە هەیە، جێبەجێ ناكرێت، بۆ نموونە رۆژنامەنوسێك لە كوردستانی نوێ كە دەیەوێت راپۆرتێك بكات لەسەر نەوەی كە زانیارییەكانی پێ نادەن، لەسەر بودجەو داهات یان هەر شتێك پەیوەندیی بە حكومەتەوە هەبێت، یەكێك لە گرفتەكان ئەوەیە كە زانیاریی دروستیان پێنادەن، بەڵام ئازادیی ڕۆژنامەنووس لە هەرێمی كوردستان تا رادەیەكی باش هەیە، بۆ نموونە لەو ئامارانەی كە باسمكرد كە نزیكەی 950 میدیای چاپكراو و نزیكەی 830 رۆژنامە داخراوە، هیچیان لەژێر سانسۆر و گوشاردا دانەخراون، هەموویان یان بەهۆی قەیرانی داراییەوە بووە، یان بەشێك لەو رۆژنامانە بەهانەكانیان تەواو بووە كە یەكێتی و پارتی بەكاریان هێناون و زۆربەیان میدیای سێبەربوون و زۆربەیان كاریان تەواوبووەو داخراون و بودجەیان نەداونەتێ، بەڵام لەگەڵ ئەوەشدا دەكرێت دامودەزگا حكومییەكان گرنگی بە رۆژنامەی كوردستانی نوێ و هەندێك میدیای باوەڕپێكراو بدەن، هاوكاریی بكەن و زانیاریی دروستی پێ بدەن، من پێموایە گرفتێكی سەرەكی ئەوەیە كە كاری رۆژنامەنووسی و كاری میدیا لە هەرێمی كوردستان وەكو پیشە سەیر ناكرێت و نەبووە بە پیشە. هەموو كەس پیشەیەكی هەیە لە هەرێمی كوردستان بۆ نموونە كاك ستران سەرنووسەری رۆژنامەیەكەو هیچ كارێكی دیكەی نییە، تەنها ئەو كارە دەكات، بەڵام حكومەت ئەمەی بە فەرمی نەناساندووە، بۆ نموونە رۆژنامەنووسی بە پێی یاسا، دەبێت هەمان مافی فەرمانبەری دەوڵەتی هەبێت بەپێی یاسای كاری رۆژنامەنووسی، بەڵام حكومەت ئەمەی نەكردووە، بۆنموونە رۆژنامەنووسێك گیان لەدەست دەدات، یان تووشی رووداوێك دەبێت، خانەنشینی بۆ ناكرێت، گرفتی سەرەكی ئەوەیە لە هەرێمی كوردستان رۆژنامەنووس و كاری میدیا و كاری راگەیاندنەكان نەبووە بەپیشەو وەكو پیشە سەیرناكرێت، كە لەهەموو جیهاندا رۆژنامەنووسی پیشەیەكی سەربەخۆیە.\nگرفتی رۆژنامەی كوردستانی نوێ و بەشێكی زۆر لەمیدیا لە هەرێمی كوردستان وەكو د. ئاراز ئاماژەی پێدا، نەبوونی دابەشكردنە كە ئەمە گرفتێكی گەورەیە، ئێمە نزیكەی شەش گۆڤارمان هەیە لە دەزگای ئایدیا، كۆمپانیایەكی باشمان نییە ئەم گۆڤارانەمان بۆ دابەش بكات و بگاتە هەموو شارو شارۆچكەكان و مامەڵەی دروست ناكرێت، بەشێكی دیكەی گرفتی كوردستانی نوێ رەنگە پاداشت بێت، بەتایبەتی لەم چەند ساڵەی دواییدا، نەبوونی پاداشت بۆ نووسەر بووە گرفت، لە هیچ شوێنێكی دنیادا نییە نووسەر بابەت بنووسێت و پاداشت نەكرێت،\nئازادییش رۆڵێكی گرنگی هەیە لەگەشەكردن و پێگەیاندنی رۆژنامە و پێشخستن و نەوەستانی و بەردەوام بوون و بەهێزكردنی.\nخاڵێكی دیكەش ئەوەیە كە لەهەر شوێنێك ئازادیی و دیموكراسی هەبێت، كاری میدیایی دەتوانێت پێشبكەوێت و گەشە بكات، بەڵام بەداخەوە میدیای یەكێتی پاشەكشەی كردووە لەكاتێكدا كە لە رابردوودا پێشەنگ بوو، كە ئەمەش راستەوخۆ پەیوەندیی بە یەكێتییەوە هەیە، ئەم گللەییە زۆر لە كەناڵەكانی راگەیاندن و خەڵكانی دەرەوەی یەكێتییە كە پێیانوایە یەكێتی پێشەنگ بووە لە شاخ و لە رادیۆ و تەلەفزیۆن و رۆژنامە و لە هەڵوێستەكانی، بەڵام بەداخەوە ئێستا میدیاكەی پاشەكشەی كردووە.\n*ئەم تەوەرە دەكەینە دوا پرسیار‌و بزانین دوا تێڕوانینی بەڕێزتان لەبارەی كۆی تەوەرەكان‌و سەرنج و تێبینییەكانەوە چییە؟\nكێشە زۆرە كە قسەی لەسەر بكەین، بەڵام هەمان ئەو قسەیە دەكەمەوە كە بارودۆخی داراییە، بەڵام دیوێكی دیكەی هەیە ئەویش پاوەر، توانای رۆژنامەنوسی لە هەرێمی كوردستان، توانایەكی زۆر لاوازە، ئەم توانایە بەئەندازەی ئەو قەبارە گەورەیە نییە كە ئێستا رۆژنامەو تەلەفزیۆنەكانی كوردستان هەیانەو بە ئەندازەی ئەو ئازادییەش نییە كە وڵاتی ئێمە هەیەتی، بەڵكو ئەمە كێشەیەكە بونیادییە، بەداخەوە كوردستانیش بەردەر نییە لەو كێشەیە لەهەموو بوارەكاندا لەبواری رێژەی بەشداریی ژن لە رۆژنامەكەماندا، لە بواری پاداشت و بە بازاڕكردن، لە بەغدا بۆرسە هەیە بۆ دابەشكردنی گۆڤارەكان، هەموو ئەو رۆژنامانەی كە لە بەغداد دەردەچن، رۆژنامەی هەموو حزبەكان بازارێك هەیە دەیگەیەنێتە هەموو شوێنێك.\nد.ئاشتی حەمە ساڵح:\nدەزگاكانی راگەیاندن بەتایبەتی كوردستانی نوێ، هەوڵبدەن بۆ قۆناغی داهاتوو خولی راهێنان بكەنەوە بۆ كادرەكانیان بۆ ئەوانەی كارمەندی دەزگا میدییاكانن، بەتایبەتی میدیای نووسراو، لەهەموو دنیادا مافی دارایی و مافی رەمزەی هەیە لە دەزگای میدیاییدا، مافی رەمزی، مافێكە هەندێكجار كادرێكی میدیایی بەهۆی قسەیەك یان رەفتارێكەوە بریندار دەكرێت، وای لێدەكرێت چیتر لە بواری میدیادا كار نەكات، پێشنیارم هەیە راپرسییەك بكرێت سەبارەت بە كوردستانی نوێ، ئەم راپرسییە لە ئێستاوە بڕیاری لەسەر بدرێت بۆ ساڵی داهاتوو تەنها لە سێ پرسیاردا بێت، بۆئەوەی بزانرێت جەماوەری تۆ تا چەند سوودی وەرگرتووە لە كوردستانی نوێ و كێشەی چییە دەربارەی كوردستانی نوێ، پیێدەگات یان نا، ئایا ناوەڕۆكە میدیاییەكەی بەدڵە؟ هەروەها هاوئاهەنگی لەگەڵ دەزگا ئەكادیمییەكاندا هەبێت بۆئەوەی بابەتەكان بگاتە دەستی رۆژنامەكەو توێژینەوەی زیاتری لەسەر بكرێت.\nمن دوو پێشنیازم هەیە، یەكێكیان بۆ یەكێتی بۆ پەراوێز نەخستنی كوردستانی نوێ وەكو دەستكەوتێكی نیشتمانیی گەورەو دەستكەوتێكی گەورەی یەكێتی و سەرۆك مام جەلال سەیر بكرێت، پەراوێز نەخستنی كۆی راگەیاندنی یەكێتییە لەلایەن یەكێتیەوە، پێشنیازێكم هەیە بۆ كاك ستران عەبدوڵڵاو كارمەندانی كوردستانی نوێ، دەتوانن بۆ ساڵی داهاتوو بەهاوكاریی مامۆستا ئاشتی و برادەرانی ئەكادیمی، ئەكادیمیای كوردستانی نوێ بۆ پەروەردەكردنی رۆژنامەوانان بكەنەوە، چونكە كوردستانی نوێ ماڵ و خوێندنگەی بەشێكی زۆر لە رۆژنامەنووسانی كوردستان بووە.\nبێگومان كوردستانی نوێ مێژوویەكی دێرین و پڕشنگداری هەیە، ئومێدەوارم بەردەوام بێت و ئیدامەی هەبێت لە نێو میدیای كوردیدا، خزمەتی زیاتر و باشتر پێشكەش بە خوێنەرانی بكات.


ئیبراهیمۆڤیچ خەڵاتی تۆپی ئاڵتونی بەدەستهێنا | Esta Media Network\nمانزۆکیچ: میلان لە ئاستی خەونەکانمدایە و لەگەڵ زڵاتان خۆم دەگونجێنم\nلەم وەرزەدا کریستیانۆ ڕاوی پێنج دەستکەوتی گەورە دەکات\nزڵاتان ئیبراهیمۆڤیچ خەڵاتی باشترین یاریزانی سویدی بەدەستهێنا\nئەستێرەی ناوداری یانەی ئەی سی میلانی ئیتاڵی، زڵاتان ئیبراهیمۆڤیچ بۆ جاری 12 لە مێژوویدا خەڵاتی باشترین یاریزانی وڵاتی سویدی بەدەستهێنا.\nلەم بارەیەوە سوڵتانی تەمەن 38 ساڵ بە میدیاکانی ڕاگەیاندووە، ” زۆر سوپاس، باوەڕم بەوەیە مرۆڤ دەتوانێت هەموو شتێک بەدەستبهێنێت، ئەگەر بێتو متمانەی بەتواناکانی بێت و کاتێکی زیاتر لە پێناو خەونەکانیدا خۆی ماندووبکات”.\nئەستێرە ناوازەکەی بواری تۆپی پێ بۆ یەکەمجار لە ساڵی 2005 خەڵاتی تۆپی ئاڵتونی سویدی بەدەستهێنا و لە نێوان ساڵانی 2007 بۆ 2016 بۆ ماوەی 10 ساڵ لەسەریەک خەڵاتەکەی قۆرخکرد.\nبەر لە وازهێنانی لە هەڵبژاردەی سوید و بوارە نێودەوڵەتییەکان، ئەستێرەکەی یانەی ئەی سی میلان بەدرێسی هەڵبژاردەی وڵاتەکەیەوە 62 گۆڵی تۆمارکرد لە 116 ڕوبەڕوبوونەوەدا.\nئیبراهیمۆڤیچ لە ساڵی 1999 بۆ یەکەمجار لە یانەی مالمۆی سویدیەوە دەرکەوتووە، بە یانەکانی ئەیاکس و یوڤانتۆس و ئینتەرمیلان و بەرشلۆنە و میلان و پاریس سانت جێرمان و مانچستەر یونایتد و لۆس ئەنجلس گالاکسی ئەمریکیدا تێپەڕیکردووە.\nلە لە ماوەی 21 ساڵدا 771 یاری بە درێسی یانەکانەوە ئەنجامداوە و 60 هەزار و 676 خولەک یاریکردووە و 478 گۆڵی تۆمارکردووە.\nفیفا پاڵێوراوانی بۆ خەڵاتەکانی "زە بێست 2020" ئاشکراکرد\nمانزۆکیچ: میلان لە ئاستی خەونەکانمدایە و لەگەڵ زڵاتان خۆم دەگونجێنم 23/01/2021\nلەم وەرزەدا کریستیانۆ ڕاوی پێنج دەستکەوتی گەورە دەکات 23/01/2021\nیانەی یوڤانتۆس لە سەرجەم پێگەکانی هێڵی بەرگری خاوەنی یاریزانی بە توانایە، لەگەڵ ئەوەشدا هەوڵەکانیان بە ئاڕاستەی بەهرەدارێکی خولی…\nئەستێرەی ناوداری یانەی ڕیاڵ مەدرید، لوکا مۆدریچ لە پلانیدایە تاوەکو 2022 لە ڕیاڵ مەدرید بەردەوامبێت و لەدوای…\nلاپۆرتا: پۆستەرەکەم لە مەدرید بیری شەش گۆڵەکەیان دەخاتەوە\nخوان لاپۆرتا، پارێزەر و کاندید بۆ پۆستی سەرۆکایەتی یانەی بەرشلۆنە لە چاوپێکەوتنێکدا مەبەستی هەڵواسینی پۆستەرە گەورەکەی بەرانبەر یاریگای…


شەریف هەژاری : ورد لە مێژوو ڕامێنن !! پارتی بۆ وا بە نەوشیروان مستەفا دەکات ؟ – WTARIKURD\nشەریف هەژاری : ورد لە مێژوو ڕامێنن !! پارتی بۆ وا بە نەوشیروان مستەفا دەکات ؟\nپارتی دیموکراتی کوردستان خاوەن مێژوویەکی درێژە لە خەبات و قوربانیدان ، هاوتاش لەگەڵیدا بەشێکی مێژووەکەیان خیانەتکردن و ناوزڕاندنی لەخۆ گرتووە .\n1 – پارتی خەبات و قوربانی داوە لە شۆڕشی ئەیلوول دا – کەچی هەر لە شۆڕشی ئەیلوولیش دەستی وەردایە ناو کاروباری حیزبی دیموکراتی خۆرهەڵاتی کوردستان و ، بەهۆی ئەوەی عەبدولڕەحمان قاسملوو دەیویست حیزبەکەی ‘ سەربەخۆ ‘ بێت لە لایەنگیری کردن بۆ ناکۆکییەکانی ناو پارتی ” باڵی سەرۆکایەتی – بارزانیی ” و ” باڵی مەکتەب سیاسیی – برایم ئەحمەد – تاڵەبانی”، هەربۆیە پارتی کوردێکی خۆرهەڵات کە کۆیلەیان بوو لە قاسملووی زیندووکردەوە ، کەسەکە ناوی ” ئەحمەد تۆفیق ” بوو ، کە مرۆڤێکی جنێودەر و پیاوکوژ بوو ، هەروەها وەک تاکە فریادڕەسی کورد لە ” مەلا مستەفا و کوڕەکانی ” دەڕوانی ، ئەوەبوو پاش ئەوەی ئەحمەد تۆفیق لە تیرۆرکردنی قاسملوو دا سەرکەوتوو نەبوو ، هەربۆیە بە پلانی ئەحمەد تۆفیق ، مەلا مستەفا و د کتۆر موراد چوونە لای وەزیری ناوخۆی عێراقی ئەو سەردەمە ‘ کە ئەوکات نێوانی پارتی لەگەڵ حکوومەتی عێراق خۆش بوو ”، ئەوا قاسملوویان لە عێراق دەرکرد !! پاشان دەیان سەرکردەی دیکەی دیموکراتیان بۆ ئێران کووشت ، کە ئەحمەد تۆفیق بە پلانی خۆی ئەسعەدی خودایاریی و ڕوناکبیری بێ هاوتای کورد ” سەدیقی ئەنجیری ئازەر ” ی تیرۆرکرد و ، پارتیش دەیانی وەک سلێمانی موعێنیی و خەلیل شەوباشیان شەهید کرد و تەنانەت تەرمی هەندێکیشیان دەدایەوە بە ئێران .\n2 – لە ١١ی ئازاری ١٩٧٠ دا ، پارتی سەرکەوتنێکی بۆ کورد تۆمار کرد ، کە ئەویش ئەوەبوو لەو ڕێکەوتننامەیەدا دان بە ئۆتۆنۆمی بۆ باشوری کوردستان نرا ، کە ئەو دەستکەوتە بۆ ئەو قۆناغە مێژووییە سەنگین بوو !\n3 – لە ساڵی ١٩٧٥ دا ، بەهۆی ڕێکەوتننامەی جەزائیری نێوان حەمە ‘ ڕەزا شای پەهلەوی ئێران ‘ و ‘ سەدام حسێن ‘ ی جێگری سەرۆککۆمار ئەحمەد حەسەن بەکرەوە ، پارتی هەرچەندە گەورەترین هێزی هەبوو ، هەرچەندە تاقە هێزی مەزنی ئەوسەردەمەی باشوری کوردستان بوو ، هەرچەندە لە زاخۆ تا خانەقین نفووزی بوو ، کەچی لە ترسا و لەبەر ئەوەی پێشتر خۆی بە شای ئێرانا هەڵواسیبوو ئەوا ئاشبەتاڵی کرد ، کە هەندێ لە کوردناسەکان هێزی پارتی لەوکاتەدا یەکسان دەکەن بە هێزی سوپای عێراق !! ئەم ئاشبەتاڵە تاوانێکی زۆر نا – نەتەوەییانەی پارتیی بوو کە تا مێژوو ماوە لە خاڵ بە خاڵی ئەکۆڵێتەوە .\n4 – پێش ئەوەی خۆپیشاندانەکانی ئێران سەرکەوتن بەدەست بێنن ، قاسملوو لە ساڵی ١٩٧٨ دا لە ئەوروپا گەڕایەوە و پلان و تیۆریای ڕووخانی حەمەڕەزا شای بۆ گەلانی ئێران داڕشت . خۆی بە نهێنیی سەرپەرشتی خۆپیشاندانەکانی تارانی دەکرد و چەندان بەرپرسی دیموکراتیشی لە شارە کوردییەکانی خۆرهەڵات دا بۆ هەمان مەبەست ڕواند ، بە نهێنیی هەموویان چوونەوە شارەکانی ئیران . پاش ئەوەی لە ساڵی ١٩٧٩ دا سەرکەوتووانە توانیان شای ئێران دەربکەن ، ئەوا قاسملوو زۆر زوو شارەکانی خۆرهەڵاتی کوردستانی ڕزگارکرد و بە پێی دۆکیۆمێنتەکان بەزوویی دە هەزار پێسمەرگەی سازماندەدا . پارتی کە لە شارە کوردییەکانی خۆرهەڵاتا پاڵیان لێ دابووەوە ، هەستان پشتیوانیان لە خومەینی کرد و ، لە خیانەتێکی دیکەی نەتەوەییدا ، بوونە چاوساغی پاسداران و ، دژ بە دیموکرات شار بە شار شەڕیان دەکرد ، بەجۆرێ کە مرۆڤ دەتاسێ کاتێ ئەم کارە ئاشکرایەی پارتی لەناو مێژوودا دەخوێنێتەوە!!\n5 – لە ساڵی ١٩٨٠ تا ١٩٩١ ، هێزی بەهێزی پارتیزانی لە باشوری کوردستان دا یەکێتیی نیشتیمانیی کوردستان بوو ، هەرچەندە جارجارەش پارتی چالاکیان دژ بە ڕژێمی عیراق دەکرد ، بەڵام بە زۆری هاوپەیمانی خومەینیی بوون دژ بە کوردی خۆرهەڵات .\n6 – لە ساڵی ١٩٩١ ، نەوشیروان مستەفا پلانی ڕاپەڕینی داڕشت ، ئەمەش دوای ئەوەبوو کە شیعەکانی باشور ڕاپەڕین و ، ئەمریکا و هاوپەیمانەکانی لە جەنگی گەردەلوولی بیابان ‘ کوەیت ‘ دا سوپای عێراقیان پڕوکاند . مەسعود بەرزانی لێزانانە هاتە سەر سفرەی حازر و بوو بە هاوپەیمانی یەکیتیی و بەشێ لە دەسکەوتی ڕاپەڕینی بۆ خۆی چڕی .\n7 – لە دوای ساڵی ١٩٩١ ، یەکێتیی سیاسەتێکی ناتەندروستی گرتەبەر و بووبە هاوپەیمانی ئێران ، پارتیش بوو بە دۆستی تورکیا – ئەمریکا ، پارتی هاوپەیمانەکانی بەهێز بوون و سەرکەوتوو بوو !! بەدرێژایی ئەو ماوەیە پارتی دژی کوردی باکور و بە شەخسیش دژی ئۆجەلان بوو .\n8 – لە پاش ڕووخانی سەدام و چوونی مام جەلال بۆ بەغداد ، پارتی بە تەواوی بووبە کەڵەگای باشوری کوردستان ، ئەوەی گرنگە پارتی ئەڵێ ‘ دەوڵەتی کوردی ‘ ڕائەگەیەنم ، کەچی ئەوەی سەیرە هەندێ لە کردەوەکانیان دژ بەوەیە و ، یەکڕیزی ناوخۆی کوردستانیشیان تەواو تێک داوە !!\n9 – دەرئەنجام ، بۆ پارتی وا لەنەوشیروان مستەفا ئەکا:\nبەدرێژایی مێژووی پارتی ، یەکێک لە خاڵە نەرێنییەکانی ناو مێژوویان ئەوەبووە : دژایەتیی ئەو ڕێبەرە کاریگەرانەی کوردیان کردووە کە لە ناو کورد دا هەڵکەوتووبوون و لە دەرەوەی بنەماڵەی بارزانی بوون ، لە ساڵی ١٩٦٤ دا لە دژی قازی محەمەد ئەوا کۆنگرەیەکیان بۆ ئەو کوردە خۆرهەڵاتیانەی کە پیاوی پارتی بوون پێک هێنا و ، ئەحمەد تۆفیقیان کردە نەفەری یەکەمی حیزبی دیموکرات و ، لەو کۆنگرەیەدا بە فەرمانی پارتی ئەحمەد تۆفیق قسەی نەشیاوی دژ بە قازی محەمەد کرد و بە ” ترسنۆک و خیانەتکار ” وەسفی کرد و مەلا مستەفای بە ” پێشەوای هەمیشەی کوردان ” دانا .\n– پارتیی بە درێژایی مێژووی قاسملوو ، ئەوا دژایەتیی ئەو ڕێبەرە بێ هاوتایەی کوردی کردووە ، چونکە قاسملوو هەم زمانەوان و هەم بیرمەندێکی گەورەی دژ بە بیریی خێڵایەتیی بوو .\n– پارتیی بە درێژایی مێژوو دژی مام جەلال بوو ، چونکە سەرکردەیەک بوو لە دەرەوەی بنەماڵەی بارزانی پێگەیی بوو .\n– لەوەتەی ئۆجەلان ناوی ناسێندراوە بەتایبەت لە پاش نەوەدەکانەوە ، پارتی دژایەتی کردووە و لای هەمووانیش زۆر ڕوونە .\n– ئێستا پاش ئەوەی ڕێبەرێکی بێ – هاوتای وەک قاسملوو شەهید بووە ، و سەرکردەیەکی دەرکەوتووی وەک مام جەلال نەخۆشە و ، سەرکردەیەکی کاریگەری وەک ئۆجەلان زیندانە !! ئەوا تاکە ڕەقیبی مەسعود بەرزانی مابێت و دژی بیریی خێڵایەتیی بێت لە باشوری کوردستانا سەرکردەیەکە بەناوی ” نەوشیروان مستەفا ”، پارتیی بۆیە وا لە ” نەوشیروان مستەفا ” دەکات چونکە دەزانن تاکە ڕەقیبی کاریگەری باشورە کە تا ئێستا لە ژیاندا ماوەتەوە ، بۆیە وای لی دەکەن و هێرشی دەکەنەسەر، ئامانجیشیان یان ئەوەیە سەری نەوشیروان مستەفا بنێنە چاڵ ، یان کەلەبچەی سیاسیی کەن!!\nبۆیە داواکارم لە عاقڵمەندانی پارتیی ، هەروەک چۆن هەم خاوەن خەبات و قوربانیدانن و لەگەڵیشیدا خاوەن خیانەت و تاوانن !! ئەوا دەرس لە مێژوویان وەرگرن و لەگەڵ گۆڕان دا ئاشتەوایی ڕابگەیەنن !! چونکە دواتر چۆن مێژوو لەو تاوانانەتان نابورێت کە بەرامبەر قاسملوو و ئەوانی تر کردووتانن ئەوا لەمەشیان نابوورێت . لە هەمووشیاندا گەلەکەمانتان کردۆتە قوربانی ، تکایە لە عاقڵمەندانی پارتی دەکەمەوە لە مێژووتان دەرس وەرگرن با دوژمنانی کورد کەیفخۆش نەبن و لەگەڵ گۆڕان ئاشت ببنەوە !! گەر دەوڵەتی نەتەوەییتان ئەوێت بۆ گەل و حیزبەکان لەخۆتان ئەڕەنجێنن !!؟ هەر ئەم هۆکارەشە کە خەڵک باوەڕی بە ئێوە نامێنێت کە باس لە دەوڵەتی کوردیی دەکەن !! تکایە ڕاگەیاندنە جنێودەرەکانتان لەکارخەن ، بەسییە ئیتر ، مرۆڤ شەرم دەیگرێ !!\nکامەران وریا قانع : دایكێكى مه‌زن .\nئاریتما موحه‌ممه‌دی : كاتێ كورد مێژوو له‌بیر ده‌كات مێژووش له‌ناخیدا ونی ده‌كات ! بەشی شەشەم


شۆڕشی ئەیلوول و بووژانەوەی گەلێك - رۆژنامه‌ی خه‌بات\nشۆڕشی ئەیلوول و بووژانەوەی گەلێك\nله 6 ڕۆژ پێش ئێستا\nشەست ساڵ لەمەوبەر، لە یانزەی ئەیلوولی 1961دا، جارێكی تر گەلەكەمان بۆ داكۆكی لە خۆی و لە مافەكانی، بە ناچاری، دەستی دایەوە چەك.\nئەگەرچی دوای كودەتا سەربازییەكەی 1958، ڕژێمی نوێی عێراقی لە دەستوورە نوێكەیدا، كوردی وەكو شەریك لە عێراقدا لە قەڵەم دابوو، بەڵام بە پراكتیك هیچی لەوبارەیەوە وەكو پێویست جێبەجێ نەكردو كەوتە نانەوەی پشێوی و ئاژاوە لە كوردستاندا، بۆیە پارتی دیموكراتی كوردستان بە ڕابەری بارزانیی نەمر، زۆری هەوڵدا كە ناكۆكییەكان لە ڕێ و گفتوگۆوە چارەسەر بكات و كار نەگاتە پێكدادان و شەڕ، بەڵام ملهوڕی حكومەتی عێراقی و زاڵبوونی بیری شۆڤێنیستی عەرەبی بەسەر دامەزراوەی سەربازی و بەشێك لە پارتە نەتەوەیی-یە عەرەبییەكاندا مۆڵەتی بۆ دیالۆگ و چارەسەری ئاشتیانە نەدەدا، بۆیە ئیدی گەلەكەمان بە ناچاری پەلاماری چەكی داو كەوتە داكۆكی لە خۆی، ئەوەش بووە سەرەتای مێژووییەكی گرنگ لە ژیانی گەلەكەماندا كە بە بووژانەوەی ئیرادەی گەلێك بۆ بەدەستهێنانی مافەكانی بە هەق ناوزەدكرا، چونكە شۆڕشی ئەیلوول، بە پێچەوانەی شۆڕش و بەرەنگاربوونەوەكانی پێشوویدا، كە زیاتر، ناوچەیی بوون، شۆڕشی ئەیلوول شۆڕشێكی سەرتاسەری بوو لە كوردستانی عێراق داو هەموو چین و توێژەكانی گەلەكەمان بە پێكهاتە جیاوازەكانیەوە بەشدارییەكی كارایان تێدا كرد ئەویش لەژێر سێبەری ئەو دروشمە ڕەسەنەدا كە دەیوت دیموكراتی بۆ عێراق و ئۆتۆنۆمی بۆ كوردستان.\nشۆڕش و سەركردایەتیەكەی هەر زوو لەو ڕاستییە گەیشتن كە جەوهەری كێشەكان لە عێراقدا مەسەلەی نەبوونی دیموكراسییە، بۆیە دروشمی دیموكراسی بووە سیمبوڵی شۆڕشەكەو كوردستانیش بووە پەناگەی خەڵكی شۆڕشگێڕ و دیموكراسیخوازانی عێراق.\nشۆڕشی ئەیلوول سەرەڕای ئەوەی شۆڕشێكی نەتەوایەتی بوو، شۆڕشێكی دیموكراسیخوازیش بوو ئەمەش بە ئاشكرا تا ڕادەیەكی باش لە ناوچەكانی ژێر دەسەڵاتی شۆڕشدا ڕەنگی دایەوە.\nخاڵی پڕشنگداری شۆڕشیش بەكارنەهێنانی تیرۆر بوو ئەگەرچی ڕژێمی سەربازی عێراق كە بە هەموو توانای و بە چەكی قوڕس و قەدەغە كراو لە گەلەكەمانی دەدا، بەڵام شۆڕش هەرگیز پەنای بۆ تیرۆر و تووندوتیژی دژی خەڵكی سیڤیل نەبرد. شۆڕش وەرچەرخانێكی گەورە بوو لە ئیرادەو تێڕوانینی گەلەكەمان كە ڕژێمی عێراقی لە دروستبوونییەوە هەوڵی تێكشكانی دەدا. شۆڕشی ئەیلوول زیندووكردنەوەی هیواو ئامانج و تواناو بووژاندنه‌وه‌ی شەخسیەتی نەتەوەیەك بوو.\nبابه‌تی پێشوو له گونده‌كانی سنووری گوێڕ 8 پڕۆی خزمه‌تگوزاری جێبه‌جێ ده‌كرێ\nبابه‌تی دواتر پەیامی پیرۆزبایی سەرۆک بارزانی بۆ دانانی پاتریارکی نوێی کەنیسەی رۆژھەڵاتی ئاشووری


زۆر کەسان نەک هەر لە هەرێمی کوردستان بەڵکو لە هەموو لایەکەوە باس لە نیگەرانیەکانی هاتنی سوپای تورکیا دەکەن بۆ ناو هەرێمی کوردستان. ئایا هیچ بەڵگەیەک هەیە بۆ ئەو نووچانە یان تەنها چاو و ڕاوە؟\nئەگەر ئەو نووچانە راست بن، عێراق وەکو وڵاتێک و هەرێمی کوردستان وەکو قەوارەیەکی سەربەخۆ، تورکیا بە چ مافێکەوە وا سەربەستانە لەو هەرێمەدا لەشکەر کشی دەکات؟\nچما عێراق وە یاخود دەسەڵاتدارانی هەرێمی کوردستان لەبەرامبەر ئەو پێێشیلیانەدا وا بێدەنگن؟\nلەم دوایانەدا سەرۆک کۆماری عێراق، سەرۆکی هەرێم و بەرپرسانی تری عێراقی سەردانی تورکیایان کرد، تا چەند ئەم سەردانانە پەیوەندی بە هاووئاهەنگی ئەم جم و جۆڵیە لەشکەریانەوە هەیە؟\nتا چەند وەکو باس دەکرێ هێزەکانی هەرێمی کوردستان وە بە تاێبەت پارتی گوایە سیخوری و لەم کردارانەدا هاریکاری لەشکەری تورکیا دەکەن؟\nئایا لە راستیدا بوونی پەکەکە لە قەندیل و دەڤەرە سنووریەکان مەترسیەکە بۆ سەر هەرێمی کوردستان وە یاخود بۆ سەر " دەسەڵات و فەرمانرەوایی و هەژمونی پارتی" لە دەڤەرەکەدا؟\nرۆژنامەنووس دڵشاد مەجید لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت " ئەو لەشکەرکشی و ئەو هەواڵانە لە لایەن خەڵکی ناوچەکە ، خەڵکی دیاری ناوچەکە، چالاکوانانی ناوچەکە و هەر وەها لە لایەن چەندین فەرماندەی سەربازی و سیاسی کە لەو ناوچەکەدا هەن هەموو دووپاتی ئەو زانیارانە دەکەن و هەر لەو بارەیەوە بۆ دڵنیایش پەیوەندیشم بە پەکەکە وە کرد و ئەوانیش ووتیان دووپاتی ئەوەیان کردەوە کە بەڵی ئەو ئامادەکاریانە هەموو لە ئارادایە".\nکاک دڵشاد هەر وەها دەڵێت " کێشەکە دەگەرێتەوە بۆ ساڵانی هەشتاکان کە جۆرە رێکەوتنێک لە نێوان عێراق و تورکیا دا هەیە کە بۆ 25كم دەتوانن بێنە ناو خاکی یەکتر و ئەم رێکەوتنەش نوێکراوەتەوە، بەڵام ئێستاکە کێشەکان بەرەو ئاراستەیەکی دیکە دەروات کە بە هۆێ کۆمەڵێک کێشەی سیاسی و کێشەی تر چاو لەو کێشانە ببەستن، سەروەری وڵات وێلێهاتووە بەهانەیەک بداتە دەستی تورکیا ئەم هێزانەی بەرهەڵستکاری تورکیا یان پەکەکە بۆیان نییە لە ناو خاکی هەرێمەوە هێڕش بکەن، بەڵام لەشکەری تورکیا کردارە لەشکەریەکانی تا دێت زۆرتر دەبنەوە و لە ساڵی 91 و 92 ئەم هێزانە رۆژ بە رۆژ پێگە و پایەیان زیاتر دەکات و ئەمەش پەیوەندی هەیە بە سیاسەتی عێراق و نەبوونی سەروەری ".\nکاک دڵشاد دەشڵێت " ئەگەر سەیر کەین پارتی و پەکەکە دوو هێزن کە ستراتیژیەتی پاوەنخوازی و رێبەرایەتی میللەتی کوردیان ئەوێ، دەیانەوی دەست بەسەر هەموو پارچەکاندا دا بگرن، بۆیە پارتی و پەکەکە لە زۆر شوێندا رووبەرووێ یەکتر دەبنەوە، تەشەنەکردن و فراوانبوونی پەکەکە لە بادینان دەگەرێتەوە دەگەرێتەوە بۆ هەڵەیەکی ستراتیژی پارتی بە هۆێ تەسکرنەوەی ئازادیەکان لە ناوچەی بادینان ".\nInterview with Dilshad Majeed


سیاسییه‌كی عێراقییه، له‌منداڵییه‌وه به‌هه‌تیوی په‌روه‌رده‌كراوه، به‌ڵام توانی بگاته به‌رزترین پله‌ی وڵات. توانی ده‌سته‌ڵاتی تاكڕه‌وانه‌ی خۆی به‌سه‌ر هه‌موو جومگه‌كانی كۆمه‌ڵگه و ده‌وڵه‌تی عێراقدا بسه‌پێنێت. سه‌رۆكایه‌تی عێراقی بۆماوه‌ی دوو ده‌یه‌ی ڕه‌به‌ق كردووه، عێراق له‌سه‌رده‌می ئه‌ودا دوو جه‌نگی گه‌وره‌ی له‌دژی ڕۆژئاوا به‌رپاكردووه، پێشتریش بۆماوه‌ی هه‌شت ساڵ شه‌ڕێكی وێرانكه‌ری له‌گه‌ڵ كۆماری ئیسلامی ئێراندا به‌رپاكردووه.\n-سه‌دام ڕۆژی 28/4/1937 له گوندی عۆجه‌ی نزیكی تكریت ناوه‌ندی پارێزگای سه‌لاحه‌دین له‌ناوه‌ڕاستی عێراق له‌دایكبووه. به‌رله‌وه‌ی له‌دایك بێت، باوكی مردووه، سه‌دام له‌ماڵی خاڵی خه‌یروڵا تولفاح په‌روه‌رده‌كراوه.\n-له‌ساڵه سه‌ره‌تاییه‌كانی ته‌مه‌نیدا نه‌نێردراوه‌ته به‌ر خوێندن، به‌ڵام له‌ته‌مه‌نی 11 ساڵێدا كاتێ ده‌چێت ماڵی خاڵی، له‌شارۆچكه‌ی تكریت ده‌نێردرێته به‌رخوێندن. له‌به‌غدا خوێندنی بنه‌ڕه‌تی ته‌واو ده‌كات.پاشان ده‌چیته ناوه‌ندی كه‌رخ.\n- به‌رله‌وه‌ی خوێندنی دواناوه‌ندی ته‌واو بكات، له‌خوێندن داده‌بڕێت.\n-له‌دوای هه‌وڵدانی بۆ تیرۆكردنی عه‌بدولكه‌ریم قاسم سه‌رۆككۆماری ئه‌وكاته‌ی عێراق، په‌ناده‌باته به‌ر میسر و له‌وێ له‌شاری قاهیره ده‌ست ده‌كاته‌وه به‌خوێندن.\nپۆست و پله‌كان\n-سه‌ربای ئه‌وه‌ی له‌گۆڕه‌پانی سیاسیدا ئاماده‌گییه‌كی گه‌وره‌و ڕه‌های هه‌بوو، كه‌چی هیچ پله‌و پۆستێكی ئیداری وه‌رنه‌گرتوه.\n-له‌دوای ڕووخانی عه‌بدولكه‌ریم قاسم، كراوه‌ته به‌رپرسی ده‌ستگای ئاسایش. به‌ڵام له‌سه‌رده‌ستی عه‌بدولسه‌لام عارفدا هه‌موو به‌عسیه‌كان به‌سه‌دامیشه‌وه له‌پۆسته‌كانیان ده‌ركران.\n-سه‌دام ساڵی 1964 له‌لایه‌ن عه‌بدولسه‌لام عارفه‌وه خرایه زیندان.له‌ماوه‌ی مانه‌وه‌یدا له‌زیندان، ساڵی 1966 به‌ئه‌مینداری حیزبی به‌عس باڵی عێراق هه‌ڵبژێردرا.\n-ساڵی 1979 سه‌رۆكی ئه‌وكاته‌ی عێراق ئه‌حمه‌د حه‌سه‌ن ئه‌لبه‌كر، ده‌ستی له‌كار كێشایه‌وه، سه‌دام پۆستی سه‌رۆككۆماری وه‌رگرت، هاوكات خۆی كرده سه‌رۆكوه‌زیران، سه‌رۆكی ئه‌نجومه‌نی سه‌ركردایه‌تی شۆڕش، فه‌رمانده‌ی گشتی هێزه چه‌كداره‌كان.\n-ڕێككه‌وتنی جه‌زائیری له‌گه‌ڵ شای ئێران واژۆكردووه، بۆشكست پێهێنانی شۆرشی كورد.\n-ساڵی 1980 شه‌ڕێكی له‌گه‌ڵ ئێران هه‌ڵگیرساندووه كه بۆماوه‌ی 8ی ساڵی ڕه‌به‌ق درێژه‌ی كێشا.\n- ڕۆژی 2/8/1990 به‌شێوه‌یه‌كی له‌ناكاو ده‌وڵه‌تی كوه‌یتی داگیركردو، ئه‌وه‌ش بووه سه‌ره‌تای گۆڕانكاریه‌كی قووڵ له عێراق و ناوچه‌كه‌دا.\n-بۆ ده‌ركردنی هێزه‌كانی عێراق له‌كوه‌یتدا، هاوپه‌یمانی نێوده‌وله‌تی به‌سه‌رۆكایه‌تی ئه‌مریكا و به‌شداری 33 ده‌وله‌ت پێكهێنرا.\n-ڕۆژی 26/2/1991 ده‌وڵه‌تی كوه‌یت له‌ده‌ستی داگیركاری سه‌دام ئازادكرا.\n- له‌ساڵی 2003 ئه‌مریكا هێرشێكی فراوانی بۆ له‌ناوبردنی سه‌دام حسێن و ڕزگاركردنی عێراق ده‌ستپێكرد.\n-ڕۆژی 9/4/2003 ده‌سته‌ڵاتی سه‌دام كۆتایی هات.\n-ڕۆژی14/12/2003 له‌لایه‌ن هێزێكی تایبه‌تی ئه‌مریكییه‌وه سه‌دام له‌نزیكی عۆجه له‌ژێر زه‌مینێكدا ده‌ستگیركرا.\n-به‌ره‌به‌یانی ڕۆژی 30/12/2006 كه‌یه‌كه‌م ڕۆژی جه‌ژنی قوربان بوو، سه‌دام له‌به‌غدا له‌سێداره درا.


حزبێكی گه‌وره له هه‌ڵبژاردنه‌كانی عێراق كشایه‌وه\nنەتەوە | 20:03:14 2018-01-13 | (437) جار خوێندراوەتەوە\nحزبی دەعوەی عیراقی، كە حزبێكی گەورەی شیعەكانە لە هەڵبژاردنەكان كشایەوە و رێگەی بە سەركردەكانی دا بە لیستی سەربەخۆ بەشداری هەڵبژاردن بكەن.\nبه‌پێی میدیاكانی عیراق حزبی دەعوە بە فەرمی لە بەشداری كردن لە هەڵبژاردنەكانی پەرلەمان و ئەنجومەنی پارێزگاكان كشاوەتەوە، هاوكات ئه‌و حزبه ڕێگەی داوە بە سەركردەكان بە لیستی سەربەخۆ یان بە هاوپەیمانێتی بەشداری هەڵبژاردنەكان بكەن.\nهاوكات به‌پێی ئه‌و سه‌رچاوانه‌ی هه‌واڵ، "عەبادی و مالكی ڕێكەوتوون هەریەكەیان بە لیستی سەربەخۆ بەشداری هەڵبژاردن بكات".\nله‌لایه‌كی تره‌وه ئێواره‌ی ئه‌مڕۆ شه‌ممه 13-1-2018 سه‌ركردایه‌تی ئه‌و حزبه كۆبووه‌وه و بڕیاریدا حزبی ده‌عوه وه‌ك حزبێكی سیاسی به‌شداری نه‌كات له هیچ هاووپه‌یمانییه‌كی سیاسی و هه‌ڵبژاردن به تایبه‌تیش بۆ هه‌ڵبژاردنه‌كانی په‌رله‌مان و ئه‌نجومه‌نی پارێزگاكانی عیراق له‌ساڵی 2018دا.\nیه‌كێكی تر له بڕیاره‌كانی حزبی ده‌عوه‌ی ئیسلامییه ئه‌وه‌یه كه ئه‌ندامانی حزب له هه‌موو ئاسته‌كانی ڕێكخستن و سه‌ركردایه‌تی ئازادی ته‌واوی ئه‌وه‌یان هه‌یه به ناونیشانی تایبه‌تی خۆیان نه‌ك حزبی به‌شداری هه‌ر لیست و هاوپه‌یمانییه‌كی دیكه بكه‌ن.\nهه‌روه‌ها بڕیاریش درا ئه‌ندامانی حزب له هه‌موو ئاسته‌كانی ڕێكخستن و سه‌ركردایه‌تی بۆیان هه‌بێت سه‌ركردایه‌تی هه‌ر لیستێكی هه‌ڵبژاردن بكه‌ن هه‌روه‌ك بڕیاریش درا دیدارێكی ڕێكخستن ڕێكبخرێت و لیژنه‌یه‌كی هاوئاهه‌نگیش له‌نێوان هه‌ردوو لیسته‌كه(لیستی عه‌بادی و لیستی ماڵكی) پێكبهێنرێت .\nئە‌ڵمانیا بەمجۆرە مافی پەنابەریی دەدات\nوێنە.. سێ كه‌س خۆیان بۆ پۆسته‌كه‌ی مێركڵ كاندید ده‌كه‌ن\nسێ بازرگانی مادەی هۆشبەر دەستگیردەکرێن


نوێژەكەی كازمی هەرا دەنێتەوە - تۆڕی میدیایی خەڵک\nمستەفا كازمی سەرۆك وەزیرانی عیراق، لە دوای لێدوانەكەی سەبارەت بە دوو ركات نویژ بەر لە دەركردنی فەرمانی هێرشكردنە سەر ڕێكخراوی داعش كە بووە مایەی كورژانی “ئەبو یاسر عیسانوی ناسراو بە (والی عیراق) لە ڕێكخراوەكە و ژمارەیەك لە سەركردەكانی داعش، لە تۆڕە كۆمەڵایەتییەكاندا هەرا دەنێتەوە.\nنوسینگەی ڕۆژنامەوانی كازمی لە زاری سەرۆك وەزيرانەوە بڵاویكردەوە”لە ئان وساتی هاتنبەری كاتژمێری سفر، دوو ركات نوێژم كرد وەك سوپاسگوزاریی بۆ خودا، پاشان فەرمانی هێرشەكەم دەركرد، سوپاس بۆ خودا ئەنجامەكەی سەری سەركردەكانی ڕێكخراوەكە بوو”.\nئەم لێدوانەی مستەفا كازمی سەرۆك وەزیرانی عیراق، لە تۆڕە كۆمەڵایەتییەكاندا كاردانەوەی زۆری لێكەوتەوە و هەندێك لە عیراقییەكان داوایان لە كازمی كرد، نوێژ بۆ نەهێشتنی گەندەڵی و گروپە چەكدارەكانیش بكات و لێپرسینەوە لەگەڵ بكوژانی خۆپیشاندەران بكات.\nخەڵك فەرماندەی ناوەندی هێزەكانی ئەمریكا، جەختدەكاتەوە كە بەمزووانە عیراق جێناهێڵن و مانەوەیان لەسەر داوای حكومەتی عیراقە. ژەنڕاڵ كینیس ماكنزی…\n18 ئاب 2021 4.15 pm\nخەڵك- بەرێوەبەرایەتی ئاسایشی گەرمیان ڕایدەگەیەنێت، دادگای تاوانەكانی كەركوك / گەرمیان بڕیاری لە سێدارەدانی بۆ…


foster sisters - گەران و تەرجەمەکردنى ماناى قورئان - فانۆس\nکات (0.00131 دووةم)\nترجمة ( القصص 12 ) لة English بة Mohammad Habib Shakir - en\n[ And We ordained that he refused to suck any foster mother before, so she said: Shall I point out to you the people of a house who will take care of him for you, and they will be benevolent to him? ] - ترجمة ( Al-Qasas 12 )\nوةرطيَران ئایەت | 3264 نوسةر | Mohammad Habib Shakir زمانى | English\nترجمة ( النساء 23 ) لة English بة Mohammad Habib Shakir - en\n[ Forbidden to you are your mothers and your daughters and your sisters and your paternal aunts and your maternal aunts and brothers' daughters and sisters' daughters and your mothers that have suckled you and your foster-sisters and mothers of your wives and your step-daughters who are in your guardianship, (born) of your wives to whom you have gone in, but if you have not gone in to them, there is no blame on you (in marrying them), and the wives of your sons who are of your own loins and that you should have two sisters together, except what has already passed; surely Allah is Forgiving, Merciful. ] - ترجمة ( An-Nisa' 23 )\nوةرطيَران ئایەت | 516 نوسةر | Mohammad Habib Shakir زمانى | English


وتووێزی کاناڵی کوردستان ٢٤ لەگەرل بەرێز خالید عەزیزی\nبه‌ڕێز کاک خالید عه‌زیزی، سکرتێری گشتیی حیزبی دێموکرات له سمیناری "کوردو سه‌قامگیری له رۆژهه‌ڵاتی ناوه‌راست" به ده‌ستپێشخه‌ریی ئه‌نیستیتۆی مێری 21 / 5 / 2016 پەیامی نەورۆزیی کاک خالید عەزیزی، سکرتێری گشتیی حیزبی دێموکڕاتی کوردستان 17 / 3 / 2016 دەقی قسەکانی کاک خالید عەزیزی لە یادی ٧٠ ساڵەی دامەزرانی کۆماری کوردستان دا 24 / 1 / 2016 دیداری تایبەتی کورد کاناڵ لە گەڵ سکرتێری گیشتی حیزبی دێموکراتی کوردستان 17 / 12 / 2015 دیداری تایبەتی ک . ن. ن لەگەڵ سکرتێری گیشتی حیزبی دێموکراتی کوردستان 19 / 10 / 2015


Vortrag یەکشەممە, 14. گەڵاڕێزان 2018 /\nیش, 14. گەڵا 2018,\n10:00 ب.ن. – 12:00 پ.ن. Save in my calendar


زەریف داوای هەڵوێستی یو ئێن دەکات\nوەزیری دەرەوەی ئێران داوا لە نەتەوە یەکگرتووەکان دەکات تا بڕیارێک بدات لەسەر ئەوەی بە "تاکڕەوی ئەمریکا" ناودێری دەکات.\nموحەمەد جەواد زەریف، وەزیری دەرەوەی ئێران لە وتارەکەیدا بۆ ئەنجومەنی گشتی نەتەوە یەکگرتووەکان کە لە ئاستێکی باڵادا بوو ئەم داوایەی کردووە هاوکاتی هەروادێ و زیاد کردنی فشارەکان لەلایەن ئەمریکاوە لەسەر کۆماری ئیسلامی ئێران.\nزەریف دەڵێت " هەشت شەڕی خوێناوی کە ئەمریکا کردوویەتی یان دەستی هەبووە تیایدا لە ساڵی 2001ەوە بە ناوی شەڕی دژی تێرۆرەوە، بوونەتە مایەی کوژرانی سەدان هەزار کەسی بێتاوان و زیانی بێ ئەندازەی گەورەی لە کۆمەڵگەکان و خێزانەکانیش داوە."\nوەزیری دەرەوەی ئێران لە وتارە ڤیدیۆییەکەشیدا داوا دەکات وەک دەڵێت "نەتەوە یەکگرتووەکان لە حەفتاو پێنجەمین ساڵیادی دامەزراندنیدا پێویستە هەڵوێستی یەکگرتووی هەبێت دژی تاکڕەوی و شەڕ."\nئێران لە پاش هێرشە تێرۆرکارییەکانی یازدەی سەپتێمبەری ساڵی 2001 پشتیوانی لە ڕوخاندنی ڕژێمی تاڵیبان دەکرد لە ئەفغانستان، بەڵام دواتر پەیوەندییەکان بەرەو ڕەوشێکی خراپ ڕۆیشتن.\nبەڕێوبەرایەتییەکەی سەرۆک ترامپ تاکلایەنە ژمارەیەک سزای قورسی سەپاندۆتە سەر کۆماری ئیسلامی ئێران، بە هیوای ئەوەی تاران دەست هەڵگرێت لە پشتیوانیکردنی هێزە نیمچە لەشکرییەکانی ناوچەکە.\nئەمریکا، ئێران بە گەورەترین وڵاتی جیهان دادەنێت بۆ پشتیوان کردنی تێرۆریزم و دەشڵێت تەواوی سزاکان بە مەبەستی گۆڕینی ڕەفتارەکانی ئێرانە.\nبەڵام لەم چەند مانگەی ڕابردوودا، ئەمریکا نەیتوانی پشتیوانی ئەنجومەنی ئاسایشی نەتەوە یەکگرتووەکان بەدەست بێنێت تا گەمارۆی چەک لەسەر ئێران درێژ بکرێتەوە و تەنانەت هاوپەیمانە نزیکەکانیشی گومانیان هەبووە لەوەی ئەمریکا بتوانێت تەواوی سزاکانی نەتەوە یەکگرتووەکان بسەپێنێتەوە بەسەر ئێراندا.\n75ەمین ساڵیادی نەتەوە یەکگرتووەکان ڕۆژی 21 مانگی 9 دەستیپێکرد، بەڵام زۆرێک لە وڵاتان جەختیان دەکردەوە لەوەی 3 خولەک وتار لەو کاتەدا کەمە و جەختیان لە مافی خۆیان دەکردەوە کە وەک ئاڕاستەی باو وتارەکانیان پێشکەش بکەن، هەر بۆیە ئەو وڵاتانە ئەمڕۆ دووشەممە وتاریان پێشکەش کردۆتەوە.\nزۆرێک لە وتارەکان وەک نەتەوە یەکگرتووەکان دەڵێت هەر لە مانگی نۆدا تۆمار کراون و ئێستاش هەمان ئەو وتارانەیە بڵاودەکرێنەوە بەبێ ئەوەی نۆژەن کرابنەوە.


مارکەی یەکێتی !\nجارێکی تریش یەکێتی بووە سەردێر و مانشێتنی ھەواڵەکان. چل ساڵی ڕابردوو یەکێتی ھێزێک بووە ئەوەندە کارا و کاریگەر بووە نەک لەسەر ئاستی کوردستان بەڵکو لەسەر ئاستی ناوچەکە و جیھانیش ناسراوە و بابەتی باسی دۆستان و دوژمنان بووە. سەرەڕای ئەوەش شێوازی پێکھاتە و ھەڵومەرجە بابەتیەکان ھەمیشە ھۆکار یان یاریدەدەری سەرھەڵدانی ناکۆکی و ململانێی ناوخۆی بوونە، ئەوەتا لەساڵی (١٩٧٩) بزوتنەوەی لێ جیا دەبێتەوە و بەشێک لەو بزووتنەوەیە لەساڵی (٢٠١٦) دەگەرێتەوە ناوی، لە ھەشتاکان ئاڵای شۆڕشی لێ جیا دەبێتەوە و لە دوای ڕاپەڕین دەگەرێتەوە ناوی، لە (٢٠٠٩) بەشَکی لێ جیادەبێتەوە و خۆی بەگۆڕان دەناسێنێت و لە (٢٠١٦) لەگەڵی ڕێکدەکەوێتەوە.\nواتا بەکورتی یەکێتی لە جوڵانەوەیەکی بەردەوامدابووە و ئەو ناکۆکیە ناوخۆیانەشی ئەگەر لە لایەک بەزیان شکابێتەوە بەوەی کە ناوە ناوە بەشێکی ھێزەکەی لێ دابڕاوە و کادیران و ئەندامانی نیگەران کردووە، بەڵام لە لایەکی دیکە ئەوە بەڵگەی زیندویەتی و فەراھەم بوونی ئازادی دەربڕین و ڕاگەیاندنە لە ناویدا کە ئەمەش ڕاستەوخۆ یان ناڕاستەوخۆ کاریگەری بۆ سەر گەشە سەندنی دیموکراسی و دەستەبەربوونی ئازادیەکان لەسەرتا سەری کوردستان ھەبووە و ھەیە. من پێم وایە حزبێک ئەگەر لەناو خودی خۆیدا دیموکراسی نەبێت و دیکتاتۆریەت پەیڕەو بکا ھەرگیز ناتوانێت خەبات بۆ ئازادی و دیمۆکراسی بکات، بۆیە یەکێتیەکان سەرەڕای نیگەرانی و ماندووبونیان بەو ناکۆکیانەوە شانازیش بەو ئازادیەوە دەکەن کە لە ناوخۆ ھەمانە و لە دەرەوەش خەباتی بۆ دەکەین.\nزۆرجار گرەو لەسەر مان یان نەمانی یەکێتی کراوە، بەڵام ڕۆژگار و ئەزموون وەڵامی داوەتەوە و یەکێتی لە شکستەکان بە تەکانێکی گەورەتر ھەستاوەتەوە.\nئایا دەزانن ئەوە بۆ چی؟\nچونکە یەکێتی ھێزێکی سیاسی کۆمەڵایەتی جێگیر و پێویستە و لەسەردەمێک سەریھەڵداوە کە دامەزرێنەرەکەی باش سەرەدەرەی لە پێکھێنەرەکانی و ھۆکارەکانی پێویست و بنەماکانی بەردەوامبوونی ھەبووە. دەکرێت بڵێین یەکێتیی مارکەیەکە (٤١) ساڵ پێش ئێستا لەلایەن مام جـەلال پێکھاتەکانی دۆزراونەتەوە و دامەزراوە و ھەمیشەش ڕەواجی ھەبووە و ئەگەر جارجارەش بازاڕی کزبووبێت، بەڵام دواتر ھەر گەرم بۆتەوە و ھەرگیز نرخ و بایەخی بەرو کاڵاکانی لەدەستنەداوەو بۆ دواڕۆژیش لەدەستی نادات.\nمارکەی یەکێتیی بۆ کوردستان، بۆ نەتەوەی کورد، بۆ عێراق و بۆ سەقامگیری و دیموکراسی ناوچەکەش ھەر بەپێویستی دەمێنێتەوە و ھەر کەس و لایەنێکیش لاسای بکاتەوە ئەوا بەدڵنیاییەوە سەرەدەری لەنھێنی پێکھاتەکانی دەرناکات چونکە نھێنیەکان تەنھا لە گیرفانی مام جەلالدا پارێزراون. کەواتە وەرن با بەیەکەوە لە چوار چێوەی یەکێتی و بۆ ئایندەی یەک یەکێتی کاربکەین و قوربانی بدەین.


جەختی عێراق لە سەر پابەند بوونی بە ڕێککەوتنەکانی ئۆپێک - SAHAR KURDISH (Sorani)\nحوزه‌یران 04, 2020 14:07 Asia/Tehran\nعێراق جەخت لە سەر پابەند بوونی خۆی بە ڕێککەوتنی ئۆپێک دەکاتەوە لە ئاراستەی کەمکردنەوەی بەرھەمھێنانی نەوت.\nبە پێی ڕاپۆرتی کەناڵی ئاسمانیی سەحەر بە گێڕانەوە لە ماڵپەڕی شار پرێس، عەلی عەلاوی وەزیری دارایی و هەڵسوورێنەری کارەکانی وەزیری نەوتی عێراق لە هەژماری تایبەتی خۆی لە تۆڕی کۆمەڵایەتی تویتەر نووسیویەتی : عێراق بەرهەمهێنانی نەوت زیاتر کەمدەکاتەوەو پابەندیش دەبێت بە ڕێکەوتنەکانی ئۆپیک لە ئاراستەی کەم کردنەوەی بەرھەمھێنانی نەوت.\nرۆژی دووشەممە وەزارەتی نەوتی عێراق لەبەیاننامەیەکدا رایگەیاند، لەمانگی ئایاردا رۆژانەسێ ھەزارو٢١٢ هەزار بەرمیلی هەناردەی دەرەوە کردووە کە داهاتەکەی لەو مانگەدا زیاتر لە دوو ملیار دۆلار بووە.بەو پێیە هەناردەی نەوتی عێراق لەو مانگەدا بەراورد بەمانگی نیسان ٢٢٦ هەزار بەرمیل کەمی کردووە، کە رۆژانە سێ ھەزارو ٤٣٨ هەزار بەرمیل بووە و داهاتەکەشی ١،٥ ملیار دۆلار بووە.\nبەگوێرەی ڕێککەوتنی ئۆپیک دەبوو عێراق لەمانگی ئایاری رابردووەوە رۆژانە نزیکەی ملیۆنێک بەرمیل بەرهەمهێنانی نەوتی کەمبکردایەتەوە . لەمانگی نیسانی رابردوو، ڕێکخراوی وڵاتانی هەناردەکاری نەوت ناسراو بە "ئۆپیک پڵەس" گەیشتنە ڕێکەوتنێکی مێژوویی بۆ کەمکردنەوەی بەرهەمهێنانی نەوت،تا لەوڕێگایەوە هاوسەنگی بۆ نرخەکانی نەوت بگەڕێتەوە کە لەم دواییەدا لە بەر تەشەنای ڤایرۆسی کۆرۆنا ئاستی خازین دابەزینی بەخۆیەوە بینی و ھەر ئەمەش بووە ھۆی کەم بوونەوەی بەھای نەوت.


د. کرمانج گوندی , , پەروەردە\nئەنیستیتۆی توێژینەوە و گەشەپێدان ــ كوردستان، لە 27/07/2013دا، پرسی كاریگەرێتی ڕێبەرایەتی كاریگەر لەسەر ژینگەی فێربوون گەنگەشە كرد و بۆ ئەو مەبەستەیش، بەڕێز (د. كرمانج گوندی، مامۆستا لە بواری به‌ڕێوه‌به‌رایه‌تی په‌روه‌رده‌یی له زانكۆی تێنێسیی ئه‌مه‌ریكی) بابەتی پێشکەش بە ئامادەبوان کرد.\nد. كرمانج گوندی:\nكاریگەرێتی ڕێبەرایەتی كاریگەر لەسەر ژینگەی فێربوون: هەر جێیەك مرۆڤ تێیدا ئیش بكات، پێویستی بە بەڕێوەبەرایەتییەك هەیە، جۆری ئەو بەڕێوەبەرایەتییە دەستنیشانكەری پرۆسێسی پێشكەوتنی ئەو ڕێكخراوەیە، جا چ پەروەردەیی یان سیاسی یان جڤاكی (کۆمەڵایەتی) بێت. زانستی پەروەردە پێویستی بە زانستی پرۆفیشناڵ هەیە، ئەو زانستەی كە بە مەهارات وەردەگیرێ بۆ ئیدارە كردنی ئەو ئەركەی بەشێوەیەكی زانستی پێی سپێردراوە. پێویستە بەڕێوەبەرانی پەروەردە ئەو زانستە پرۆفیشناڵەیان هەبێت كە پێوەندی بە كاری ئەوانەوە هەیە. ناكرێ لە سەدەی بیستویەکدا، مرۆڤ بەشێوەیەكی كاریگەر كارەكانی خۆی بەتایبەتی لە بواری پەروەردە بەرێوە ببات ئەگەر بەهرەی تەكنۆلۆژی نەبێت. بەهرەی تەكنۆلۆجی یارمەتی دەدات کە مرۆڤەکان بتوانن بە شێوەی كاریگەرانە ڕێبەرایەتی بكرێن و بەرهەمی چاك بخەنە ناو كۆمەڵگاوە. بەرهەمی باش لە بواری خوێندندا قوتابییە. بەڕێوەبەر دەبێ بەشێوەیەكی زانستی و ئەكادیمی سەرپەرشتی قوتابیان بكا و بە گوێرەی پێویستییەكانی ئەم قۆناخە ئامادەی قۆناخی دواتریان بکا، كە بتوانن لە دوا قۆناخدا ئەو پرۆسێسانە تەواو بكەن تا كەسانی بەهرەمەند لە بواری زانست و ئەكادیمی و ڕوحیدا خزمەتی نەتەوە و نیشتمانی خۆیان بكەن.\nزۆربەی ڕێبەران شارەزای زانستی سەردەمن، بەڵام جۆری پەیوەندییان بە خەڵكانی دەورووبەریانەوە، لەو ئاستەدا نییە كە بتوانێ كاریگەریان لەسەر دابنێ، بۆیە دەبینی ئەو كەسە زۆر سەركەوتوو نییە، بۆیە بۆ مرۆڤی ڕێبەر لە هەر بوارێكی ڕێبەرایەتیدا كەناڵی پەیوەندی كردنی بەهێز بێت بەتایبەتیش بۆ كۆمەڵكەیەكی وەكو كوردستان كە بۆتە كۆمەڵگەیەكی فرە فەرهەنگ و ئاین و مەزهەب، بۆ مرۆڤی ڕێبەر پێویستە بێ ئەوەی قسە لەو لایەنە فەرهەنگیانە بكات هەمیشە لە زهنیەتیدا بونی هەبێت، هەوڵ بدات ئەو لایەنە فەرهەنگییەی كە كۆی گشتی فەرهەنگی كوردستان پێك دێنێ هەوڵ بدات و یارمەتیان بكات بۆ ئەوەی هەریەك لە بەشی خۆی پێش بكەوێت.\nڕێبەرانی پەروەردەیی وەك كەسانی خاوەن دیدن بۆ ئایندە، پێویستە هەوڵ بدەن كاری قوتابیان بەرەوپێش بەرن بەوەی كە تەواوی سەرچاوەكانی پێویستی پەروەردە بۆ مامۆستایان ئامادە بكەن تا خوێندن فێر بوون لەو بوارە ئاسانكاری بكرێ، چونكە ئەوەش دەبێت لەسەر ئەو ڕاستیە حیساب بكرێ كە فێربوون بەشی هەموو كەسی تێدایە چونكە هەموو قوتابیان دەتوانن فێرببن، ئەوەی زۆر زۆر گرینگە بۆ مامۆستا كە لە پۆلدایە بۆ ئەوانەی كە سەرپەرشتی پرۆسێسی خوێندن دەكەن لە قوتابخانەكان ئەوەیە كە وەك بەشێك لە فەلسەفەی پەروەردەیی ئەوان ئەوەبێ كە هەموو قوتابیاك جیا لە جەستەی فیزیكی توانای فێربونی هەیە، هیچ قوتابیەك نییە لە پۆل توانای ئەوەی نەبێت شتێك فێر ببێت. ڕێبەرانی پەروەردە پێویستە هەمیشە ئاسانكاری بۆ پێشكەوتن و سەركەوتنی مامۆستایان بكەن، هەروەها ئەو كارمەندانەی لە قوتابخانەكان كار دەكەن بە پەروەردەكردنی فەرهەنگی پشتگیری بۆ مامۆستایان لەو پرۆسێسەی كە تێیدا فێربونی قوتابیان سەرچاوە دەگرێ بۆ پێشەوە ببات، لە دونیای دەرەوە ڕێبەرانی قوتابخانە دەورێكی زۆر كاریگەر دەبینن لە نوێكردنەوەی زانستی مامۆستایان، بەوەی كە بەردەوام دەیاننێرن بۆ سەمینار و كۆنفرانس، خەڵكی پرۆفیشناڵ بانگ دەكەن بۆ قوتابخانەكانیان یان بۆ سیستەمی ئیدارەی قەزا و ناحیەكان، بۆ ئەوەی مامۆستایانی ناوچەكە هەموو بەشداربن لەو دەورەیە بەو مەبەستەی شتی تازەیان فێر بكەن.\nمامۆستا بە تەنیا لەوانەیە هەموو ئیمكانیاتێكی نەبێ، بۆیە ڕێبەران و كاسانی خاوەن دید پێویستە بەردەوام خۆی نوێ بكاتەوە بە زانست و زانیاری نوێ تا بتوانێ مامۆستایانی پێ ساز و ئامادە بكات، ئەوانیش قوتابیان فێر بكەن.\nڕێبەرانی كاریگەری پەروەردەیی كەسانێكن كە خەڵك هاندەدەن تا ڕوویان لە ئایندە بێ، بۆ ئەوەی تەكنیكی نوێ بەهرەی نوێ شێوەی نوێ زانستی نوێ فێر ببن، تا لە ئایندەدا بۆ خۆیان و قوتابیانیان سودمەند دەبێ. ڕێبەرانی كاریگەری پەروەردەیی بیر لەو شتانە دەكەنەوە كە كەمتر بیریان لێ كراوەتەوە، كاری ئەوان لە بەرەوپێش بردنی بوارەكانی ئابوری، كۆمەڵایەتی، سیاسی و ڕووحی قەوارە دەگرێ، بۆ ئەوەی خەڵك بەرەوپێشتر و سەركەوتوتر ببەن.\nلە سەرتای سەدەی بیست و یەك ڕێبەر ناتوانێ ڕێبەرایەتی بكات ئەگەر دیموكراسی نەبێ، ئەگەر تێكەڵی خەڵك نەبێ و پەیوەندی لەگەڵیاندا نەبێ، ئەگەر خزمەتگوزار نەبێ، ئەگەر بە توانا نەبێ، ئەگەر بەهرەمەند نەبێ بۆ بەرەوپێش بردنی ئامانجە سەرەكیەكانی كە ئەو ڕێكخراو یان قوتابخانەی لە پێناودا دامەزراوە.\nڕێبەرانی كاریگەر شێوەیەكی مەنیجەرین، ئەوان دەزانن كە مەهارەتی مەنیجەری زۆر پێویستە بۆ ئەوی قوتابخانە بە شێوەیەكی كاریگەر بەڕێوەببرێ، بۆ مرۆڤی ڕێبەر ناتوانێ ڕێبەرێكی سەركەوتوبێ ئەگەر مانیجەرێكی باش نەبێ، كاتێك ڕێبەرایەتی دەكەی ئەو ڕێكخراوەی كە لە ژێر ڕێبەرایەتی تۆدایە و بشتەوێ بەردەوام بەرەوپێشی ببەی، ئەوا بە هەمان شێوە تۆ ڕۆژانە كاری مەنێجی ئەو ڕێكخراوە ئەو قوتابخانەیە دەكەی، بەڵام بۆ مانیجەر شەرت نییە ڕێبەر بێ ئەگەر شارەزایی لە مەنیجەری كاری خۆیدا هەبێت.\nئەو ڕێبەرانە لە پڕۆسێسی بڕیاردان جەخت دەكەنە سەر ئەو بڕگانەی خوارێ:\n1 دروست كردنی زەمینەیەكی پتەو بۆ لەكترگەیشتن و هاوكاری كردنی یەكتری. بۆ ئەوەی ژینكەیەكی تەندروست لەناو ئەو ڕێكخراوەی كە كاری تێدا دەكەی و بەڕێوەی دەبەی هەبێ، پێویستە كەناڵی پەیوەندی زۆر ڕۆشنبێ، هیچ شتێكی بواری پەیوەندی كردن یان جێگەیەك نەمێنێ تا كەسێك لێی تێنەگەیشتیێ، بەتایبەت ئەگەر تۆ وەك ڕێبەر بتەوێ كارێك ئەنجام بدەی و داوا لە چەند مامۆستایەك یان ئەو كارمەندانەی بۆتۆ كار دەكەن ئەو كارەت بۆ ئەنجام بدەن، ئەوا پێویستە تەواوی پێداویستییەكانی ئەنجامدانی كارەكە ئامادە بكەی، وە بەردەوام دەبێ لێیانەوە نزیك بی بۆ ئەوەی كە پێیستیان پێت هەبوو لە كارەكەدا.\n2 دروست كردنی تیمی هاوكاری لەنێوان هاوكارەكان، پەیوەندی نێوان بەڕێوەبەرانی هەموو بوارەكان یارمەتی دەری سەرخستنی كارەكانیان دەبێت، بەتایبەتی لەبواری پەروەردەو سەرخستنی بواری فێركردن.\n3 دامەزراندنی كەناڵێكی پەیوەندی زۆر گرینگە كە تێیدا پەیامی لێوەربگیرێ و پێیشیدا بنێردرێ. چونكە ڕێبەر ناتوانێ بە مامۆستا بڵێ ئەوە بكە ئەوە مەكە بەڵكو دەبێت قەناعەتی بەو شتە یان كارە پێ بێنێ بۆ ئەوەی بە قەناعەتەوە ئەنجامی بدات.\n4 هاریكاری كردن لە بڕیاردان، ئەنجامدانی ئەو كارە بە شێوەی ناوخۆیی و بەیەكە ئەنجام بدرێ، بڕیاردان ئەگەر بە كۆ بێت و مامۆستایان پریسان پێ بكرێ لەو كارەی كە پەیوەندی بە قوتابخانە هەیە كە ئەوان ئەندامن تێیدا، نەك هەر زەرەری نییە بەڵكو سودی زۆرترە، چونكە كەسانێك كە لە پڕۆسێسی بڕیاردان پرسیان پێ بكرێ، كاتێك بڕیارەكە دەدرێ ئەوان هەست بە ئەكی ئەخلاقی خۆیان دەكەن لە ئاست ئەو بڕیارە، بۆیە گرینگە مامۆستایان وە كەسانی شارەزا بخرێنە ناو ئەو پڕۆسێسە.\nئەو دایەگرامەی كە بۆ ئەم مەبەستەی ڕێبەرایەتی ئامادەكراوە دوو جەمسەری هەیە، یەكیان لەگەڵ خودی خۆت وەكو تاك، دووەمیان لەگەڵ خەڵكی دیكە.\nلەگەڵ خۆت بەتایبەتی لە بواری پەروەردەیی پێویستە لە بواری فێركردنی قوتابیدا كەسێكی خاوەن كەرامەت بیت. خۆ نوێكردنەوە لایەنێكی دیكەی ژیانی پەروەردەییە، چ ڕێبەر بی چ نەبی، ئێمە لە قۆناغێكدا دەژین كە سەدەی زانیاری پێ دەڵێن، لەوسەری دونیا بۆ ئەوسەری دونیا لەماوەی چەند خولەكێك زانیاری دەگوازینەوە، مرۆڤ گەر بەردەوام خۆی نوێنەكاتەوە ناتوانێن لە بواری پەروەردەیی یان هەر بوارێكی كە پەیوەندی بە فكرەوە هەبێ بەروەپێش بچێ، پێویستە بەردەوام لە خۆنوێكردنەوەدابین. بۆ مرۆڤی ڕێبەر پێویستە هەمیشە گوفتار و ڕەفتاری یەك بێت.\nلایەنێكی دیكەی گرینگ پەیوەندی ڕێبەرە لەگەڵ خەڵكە، وەكو ڕێبەر دەبێت خاوەن دووربینی بی و ئامانجت هەبێ، لە پێناوی چ ئامانجێك ئیش دەكەی، ئارمانجی سەرەكی تۆ فێركردنی قوتابیان و پەروەردەكردنیانە، نەك هەر لە بواری ئەكادیمی بڵێی ئێكس كۆ وای یەكسانە بە زیی، ئەوە تەواوی لایەنی فێركردنی قوتابی نییە، لایەنی ئەكادیمی و زانستی هەموو شتێك نییە، چونكە ئەوانە ڕێبەرانی ئایندەن بۆیە دەبێت لایەنی ڕووحی و كۆمەڵایەتی و مرۆیی بە هەمان شێوە دەبێ بایەخی پێ بدرێ.\nئەنجامدانی كار بە خەڵك، بۆ مرۆڤی ڕێبەر هەرچەند زیرەك و بەهرەمەندیش بێ ناكرێ خۆی وا دابنێ كە هەموو شتێك دەزانێ، هیچ كەسێك هەموو شتێك نازانێ، بەڵام هەریەكێك لە ئێمە شتێك دەزانێ، كۆكردنەوەی ئەو شتانەی كە هەریەك لە ئێمە دەیانزانین كۆمەڵێ شتی سەركەوتووی لێ پێك دێ، بۆ ئەوەی مرۆڤی ڕێبەر یان مامۆستا یان قوتابی تا هەست بكەن كە بەشێكن لە بەڕێوەبەرایەتی كاریان پێ بسپێرە، بەڵاام هەر كارێك بە هەر كەسێك مەسپێرە، ڕاسپاردنی كار بە كارمەندان و مامۆستایان یەكێكە لە هەرە كارە سەركەوتووەكانی ناو پرۆسێسی فێركردن.\nگرینگە وەكو ئەندامێك هەمیشە لە مەیدانی گۆڕانكاریەكاندا خۆت ببینیەوە، ڕاستە زۆر جار كارەكان ڕێكن و بەڕێوە دەچن، بەڵام نابێ بڵێی مادام كارەكان بەڕێوە دەچن پێویست نییە هێچ بگۆڕم، مرۆڤ دەبێت هەمیشە چاوی لە گۆڕانكاری بێت ئەوە گۆڕانكارییە كە شتەكان نوێ دەكاتەوە، پڕۆسێس نوێدەكاتەوە، هەگبەی زانست و عەقڵیەت نوێدەكاتەوە، بۆیە بەردەوام باشە كە لەگەڵ گۆڕانكاری بن.\nمامۆستایان وەك ڕێبەر لە هەرە كاریگەرەكانی شێوازی ڕێبەرایەتین، كە كاردەكاتە سەر دەرئەنجامەكانی كۆتایی قوتابیان و نەخشەی بەڕێوەبردنی قوتابخانە، مامۆستا ئەگەر كوالێتی هەبێ و شارەزای ئەو بابەتەی كە دەڵێتەوە هەبێ، لە بواری مانجی كلاس ڕووم لەگەڵ قوتابیان و هاوكارانی ڕەفتاری باش بێ، ئەو جۆرە مامۆستایانە هەمیشە قوتابیەكانیان سەركەوتوونە و لە بواری پڕۆگرامی پەروەردەیی دەتوانن ڕۆڵێكی گرینگ ببینن، بەو یێیەی كەسانی شارەزای بوارەكانی خۆیانن، ڕۆڵی ئەوان وەكو بەڕێوەبەران وەك ڕۆڵی ڕێبەران نییە، ئەوان وەكو مودیر نین، بەڵام ڕۆڵی وان پێویستی بەوە هەیە كە خۆیان لە جۆری بڕیاردان لە سەرێ بۆ خوارێ بپارێزن، كار بكەن كە ترادسیۆنی بڕیاردان بە كۆمەڵ دروست بكەن كە تێیدا هاوكاری بەرەوپێشچوون بكات.\nڕێبەرایەتی مامۆستایان لە سەرەتا بەوە دەست پێدەكات كە كۆشش بكەن بۆ گەشەكردنی لایەنی ئەخلاقی و بنەماكانی ڕێبەرایەتی خزمەتگوزار كە دەبنە بەشێك لە بەهاكانی نێوخۆیی.\nبۆ بەڕێوەبەر بۆ مرۆڤی ڕێبەر ئەگەرچی كارەكانی لەسەر ئاستی ناوچەیەكی بچوك و لۆكاڵیش كار دەكات یان وانە دەڵێتەوە، بەڵام دەبێت كارەكانی لەسەر ئاستی نەتەوە و وڵات و لەسەر ئاستێكی زۆر بەرز ئەنجام بدات. وەكو ڕێبەران مامۆستایان لە سەدەی بیست و یەك پێویستە ماددەكانی دیموكراتی بڵێنەوە، دەبێت قوتابیان فێربكەن كە مافەكانی خۆیان بزانن، وەكو مرۆڤ وەكو تاك بەرپرسیاریەتی خۆشیان بزانن.\nلایەنی دیموكراسی و عەدالەتی كۆمەڵایەتی و فەرهەنگی تەندروست بەبێ بونی سیستەمێكی پەروەردەیی تەندروست مەحاڵە دابین بكرێ، بۆ نمونە لێرە ئافرەتان ئازاد نین ئەگەرچی چەندین ڕێكخراوی ئافرەتان هەیە بەڵام لە هەندێ حاڵەی باری ئافرەتانیان قورستر كردووە، بۆ ئەوەی كۆمەڵی مرۆڤایەتی لەو قەبرانە بێتە دەرێ، دەبێ هەوڵ بدەین سیستەمێكی تەندروستی پەروەردەییمان هەبێ كە تەماشای ژن نەكات وەكو ژن بەڵكو تەماشای ژن بكات وەكو مرۆڤ، قسە لە مافی ژن نەكرێ چونكە مافی ژن بەشێكە لە مافەكانی مرۆڤ، مافی ژن لە مافی مرۆڤ جیاناكرێتەوە، بۆیە پێویستە هەوڵ بدرێ مافەكانی مرۆڤ بە شێوەیەكی تەندروست بخوێندرێ و پێش بخرێ، لە جیاتی ئەوەی لایەنی ڕەگەزی بخرێتە پێش لایەنە سەرەكییەكە.\nپەرەپێدانی لایەنی پرۆفیشنالیزم، وەك باسم كرد كە بڕوانامە وەردەگرین و دەچینە پۆلەكان وانە دەڵێینەوە بەو مانایە نییە كە ئەو شتانەی پێویستە فیربووین و پێویست بە شتی تر ناكات لە ئایندەدا فێری بین، پەرەپێدانی پرۆفیشنالیزم نوێكردنەوەی هەگبەی زانستییە، چە لەسەر ئاستی ڕێبەرایەتی یان مامۆستایی، كە گرینگە هەردوو لا هاوتەریب خۆیان نوێ بكەنەوە، چەنكە نوێكردنەوەی هەگبەی زانستی ئەوان كاریگەری ڕاستەوخۆی هەیە لەسەر فێركردنی قوتابیان بەشێوەیەكی تەندروست، لە بواری پەروەردەیی پەرەپێدانی پرۆفیشنالیزم بۆ درێژەپێدان بە ڕیفۆڕمی پەروەردەیی چارەسەرێكی حەتمیە. ئەوە دەبێت دیاری بكرێ كە كەسانی نوێ كە بە تازەیی دەچنە ناو كاری پەروەردە یان ئەوانەی دەیانەوێ ببنە مامۆستا، ئەوە ئەركی ڕێبەرە كە بزانێ لە چ لایەنێك ئەو مامۆستا تازەیە پێویستی بە نوێكردنەوەی زانیاری هەیە، بۆ ئەوەی بتوانن بەردەوام بەشێوەیەكی مۆدێرن و سەردەمیانە قوتابیان پەروەردە بكەن. بۆ ئەم كارەش دەبێ تەحەدی فكریان بۆ دروست بكرێ، نەك ئەوی كە پێیانە بەكاری بێنن و لە ئاسودەییە پاڵی لێ بدەنەوە بڵێن پێویستمان بە زیاتر نییە، بۆیە بۆ ڕێبەر گرینگە ساڵی جارێك دووجار تەحەدی فكری بۆ مامۆستاكانیان دروست بكەن تا وایان لێ بكەن بە هەگبەی زانستی خۆیاندا بچنەوە. چونكە زۆر جار تا پرسیار لە یەكێك نەكەی نازانێ كە ئەو شتە نازانێ بۆیە ناچارە بەدوای سەرچاوەدا بگەرێ بۆ وەڵامی پرسیارەكە.